Термамизга европалик мураббий кераклиги, “Пахтакор”нинг ОЧЛдаги имкониятини юқори баҳолаётган хорижлик мутахассис билан суҳбат – O'zbekiston Milliy paralimpiya qo'mitasi\nТермамизга европалик мураббий кераклиги, “Пахтакор”нинг ОЧЛдаги имкониятини юқори баҳолаётган хорижлик мутахассис билан суҳбат\nЯқинда Бангладеш чемпионатида ўйнаб қайтган ҳамюртларимиздан бири Отабек Валижонов билан у ердаги фаолияти ҳақида гаплашиб қолдик. Илгари “Андижон”да ўйнагани сабабли собиқ клубининг бугунги ҳолатини кўриб ачинаётганини, лекин яхши савиядаги мутахассис борлигини ва у жамоани Суперлигада олиб қолишга кафолат бераётгани ҳақида айтиб қолди.\nВалижонов юқори баҳо берган мураббий асли эронлик, ўзи Германия фуқароси ҳисобланадиган Ризо Паркаш экан. Шундан сўнг ушбу мураббийга қизиқишимиз ортди. Чунки у инглиз ва рус тилларида ҳам яхши сўзлаша олишини билдик. Қизиғи, Ризо Паркаш Ўзбекистон чемпионати, умуман футболимизни кузатиб бориши ва бу борада етарлича тасаввурга эгалиги ойдинлашди. Ҳар ҳолда хорижлик мутахассиснинг футболимиз ҳақида билдирадиган муносабатлари ҳам биз учун қизиқ эди.\nИнтернет орқали Ризо Паркаш ҳақидаги маълумотларни қидирганимизда у бир қатор яхши савиядаги клубларда ишлагани маълум бўлди. Фаолияти давомида Эрон, Уммон, БАА ва Германияда ишлаган. Шунингдек, БАА U-17 терма жамоасида ҳам меҳнат қилганини айтиш лозим. Хуллас, кўпни кўрган мутахассис билан боғланиб, ўзимизни қизиқтирган саволларга жавоб олдик.\n– Бангладешда ўйнаган футболчиларимиз сиз ҳақингизда илиқ фикрларни билдиришмоқда. Қизиқ, сиздек мутахассис қайси шамоллар учириб бу чемпионатда пайдо бўлиб қолдингиз?\n– Салом, улар мендаги мураббийлик сифатини кўрдилар. Ҳамма менинг қандай лаёқатга эгалигимни кўрди. “Бразерс Юнион” раҳбарияти шу боисдан ҳам менга таклиф билан чиққанди. Мен профессионал мураббийман. Мутахассислигим туфайли турли жойларда ишлашимга тўғри келади. Шу вақт мобайнида етарлича тажриба тўплай олдим, деб ҳисоблайман. Улар мени яхши қабул қилишди. Айтишим керакки, қаерда ишламайин, клуб, унинг мухлислари ва раҳбарлари ишончини қозониш пайида бўламан. Ўз ишимни ёқтираман. Шу сабаб қўл остимдаги ўйинчилар билан худди ака укасига муносабат қилгандек бўламан. Мендаги иш сифатини кўрганлар ишонишди ва Бангладеш терма жамоасида ҳам фаолият юритиш таклифини билдиришди. Бу жуда юқори чорлов. Мавсум ниҳоясига етганидан кейин Бангладеш миллий терма жамоасини қабул қиламан. Ўзим тўғримда гапирадиган бўлсам, Германия фуқаросиман, ёшим 52 да. Оилам бор, икки нафар қизимни вояга етказяпман. Мен мураббий сифатида ишлаш учун барча лицензиялар – “В”, “С”, “А”, “ПРО” ҳаммасини олганман. Бундан ташқари, Германияда муҳандис бўлиб ишлаш имконини берувчи олий таълимни олганман. Электроника соҳасида ҳам бемалол ишлашга лаёқатим етади. Боя айтганимдек, турли жойларда ишладим. Жумладан, Саудия Арабистони, БААда фаолият юритдим. Бир қатор клубларни бошқардим. Уммонда ҳам ишлаб ўзимни кўрсатдим. Бу менинг хориждаги учинчи иш жойим ҳисобланарди. Бошқарувимдаги жамоа 2-дивизионда ғолиб чиқиб, олий – премьер-лигага чиққан. Германиянинг ўзида ҳам учта турли клубда ишладим. Тўғри, элитада фаолият юритиш насиб этгани йўқ. Қолаверса, Эронда ҳам фаолият кўрсатдим. Умуман айтганда, турли мамлакатларда ишлаш борасида менда яхши тажриба тўпланган. Шунинг учун ҳам бўлса керак, ҳозиргача турли клублардан таклифлар олиб тураман. Амирликларда ишлаб юрган кезларимда академияда иккита турли клубда фаолият юритишга ҳам таклиф қилишган. Улар билан беш йиллик битим имзолагандим. Ўз ишимни ҳаддан ташқари ёқтираман. Мендаги иштиёқ ёшим ўтиб борганига қарамай, ҳамон жўшқин. Қаерда ишламай, чин дилдан вазифамни бажаришга ҳаракат қиламан. Бундан бошқача ишлашга кўникмаганман. Айтишим керакки, иш асносида мен учун интизом биринчи ўринда туради. Ўз ўрнида, бундай талабчанлик клублар раҳбарларига ҳам ёқади. Шу боисдан ҳам ўзим ишлаган ҳар бир жамоада икки-уч ойдан кейиноқ кетиб қолмаганман. Аксинча, раҳбарлар бошлаган ишимни охирига етказиб қўйишимга имкон ҳавола қилишган.\n– Ўзбекистон чемпионатини тез-тез кузатиб борасизми? Агар шундай қилаётган бўлсангиз, биринчилигимизнинг плюс ва минус томонларини айтиб бера оласизми?\n– Албатта, мураббий сифатида турли лигаларда нималар юз бераётганини кузатиб бораман. Араб давлатларида анча вақт ишлаганим боис кўпроқ шу диёрлардаги биринчиликларни кузатишга ҳаракат қиламан. Осиё – жуда сержило қитъа. Саудия Арабистони, Тожикистон, Ўзбекистон, Эрон, БАА, Қатар, Индонезия, Малайзия лигаларини кузатаман. Дарҳақиқат, ўзбек лигасини бундан уч кун олдин ҳам кузатдим. “Андижон” – “Локомотив” ўйинини томоша қилдим. “Пахтакор” иштирокидаги ўйинларга бефарқ эмасман. Мен кузатган лигалар орасида ўзбек биринчилигини энг кучлиларидан бири, деб ҳисобласам, буни муболағага йўйманг. Суперлигангизда техник-тактик услубдан ташқари жисмоний кучга таянган ҳолда ҳам ўйин олиб боришади. Шунинг ҳисобига учрашувлар сифати анча юқори. БААда ишлаб юрганимда ўзбек футболчиси – Азиз Ҳайдаровни кузатганман. У “Ал-Шабаб” клубида жуда яхши тўп сурган. Бежизга Ҳайдаровни жамоа сардори этиб тайинламагандилар. Саудия Арабистонида ва Эроннинг “Истиқлол” клубида ўйнаган Сервер Жепаровни ҳам яхши билардим. У жуда яхши плеймейкер эди. Қолаверса, Ўзбекистон терма жамоаси Осиё ўйинлари чемпиони бўлганидан хабарим бор. Менда яхши таассурот қолдирган. Совет Иттифоқи парчаланиб кетганидан кейин юртингизда бир-иккита кучли клублар бор эди. Шунинг баробарида футболингизни ўзига хос услубини яратиш вазифаси ҳам турган. 1994 йилги Осиё ўйинларидаги ғалаба мана шу услубнинг самараси бўлган дея оламан. Устига-устак, ўша кезларда термангизни кучли мураббийлар бошқаришган. Аммо кейинчалик футболингизда бироз пастга шўнғиш кузатилса-да, миллий термангиз жаҳон чемпионати йўлланмалари учун доим охиригача курашяпти. Термангизда 2014 ва 2018 йиллардаги мундиалга бориш учун яхши имконият юзага келганди. Осиё лигаларини кузатар эканман, юртингиз футболи байроқдори ҳисобланадиган “Пахтакор”да Осиёда ҳам ғолиб чиқиш имкони юқорилигига ишонаман. Умуман, ўзбек ўйинчилари шу пайтгача хориж чемпионатларида ҳам ўзларидан ёмон таассурот қолдирмасдан келмоқда. Юқорида айтганимдек, улар Саудия Арабистони ва бошқа лигаларда яхши тўп суришди. Телевизор ёки радио орқали Ўзбекистон ҳақидаги маълумотларни кузатар, эшитар эканман, юртингизда футболни жуда севишларига ҳам беихтиёр амин бўламан. Ўйлайманки, бир кун терма жамоангиз орзусига эришиб, жаҳон чемпионатига чиқади. Бунинг учун астойдил тер тўкиш керак. Мураббий сифатида Ўзбекистон чемпионатини қитъада етакчилар қаторида эътироф этишим мумкин.\n– Терма жамоамиз жаҳон чемпионатига чиқиши учун қандай йўл тутиши керак?\n– Ўзбекистон терма жамоаси дарҳақиқат қитъадаги кучлилардан биридир. Мен унинг “ЖЧ-2022” саралаш босқичи “D” гуруҳидаги ўйинларини кузатяпман. Тўғрисини айтсам, термангизнинг қандай қилиб Фаластинга ютқазиб қўйганидан ҳайрон қолганман. Бу сенсацион натижалар сирасига киради. Саудия Арабистони билан Ўзбекистонни гуруҳ фаворити сифатида айтишим мумкин. Эҳтимол, термангиз Саудияга қарши жавоб ўйинида ғалаба қозониб, дастлабкисидаги мағлубият аламини олар. Бунинг учун фақат яхши ўйнаш, руҳиятни туширмаслик керак. Биласизми, Ўзбекистон терма жамоасининг Саудияга қарши Тошкентдаги ўйинини кузатганман. Энг ачинарлиси, сўнгги паллада омад сизлардан юз ўгириб дарвозангиздан учинчи голни ўтказиб юборгандинглар. Умуман айтганда, ўйинчиларингиздаги даража, сифат чакки эмас. Термангизга Европа футболи нафасини биладиган мураббий қандайдир вазифа учун таклиф қилинса ҳам ёмон бўлмасди. Чунки хорижлик мутахассисларнинг бундай паллада албатта ёрдами тегмасдан қолмайди. Терма жамоа миқёсида гапирадиган бўлсак, футболчилари асосан хориж лигаларида тўп сурадиганлари доим етакчи ўринларда бўлишади. Биламан, Ўзбекистон термасида легионер мақомидаги ўйинчилар топилади. Лекин уларнинг умумий сони унчалик кўп эмас. Легионер мақомидаги футболчиларнинг бундай пайтда албатта фойдаси тегмасдан қолмайди.\n– Бизнинг Суперлигадан таклиф оладиган бўлсангиз, ишлашга тайёрмисиз?\n– Ўзини ҳурмат қиладиган ҳар қандай мураббий кучли чемпионатларда ишлашни истайди. Албатта, ўзбек Суперлигасини ҳам шу мақомга мос биринчилик, деб ўйлайман. Агар юртингиздаги етакчи клублардан таклифлар келиб тушса, буни кўриб чиқишим тайин. Ўзбек маданияти тожик ва форс маданиятига ўхшаб кетади. Осиёликларни яхши билганим боис шундай деяпман. Бекорга рус тилини ўзлаштирмаганман. Агар Ўзбекистон Суперлигасидан таклиф келиб тушса рус тилини билишим менга қўл келиши аниқ. Ўз тажрибам ва билимим билан ўзбек футбол клубларидан бирига фойдам тега олишига ишончим комил. Мақтаниш эмасу, қаерда ишламай, албатта бошқарувимдаги клубда ижобий томонга ўзгаришларни амалга ошириб келаман. Чунки мен ўзимнинг билим ва тажрибамга ишонаман.\n– Айни пайтда Қатарда ўтказилаётган Осиё Чемпионлар лигасини ҳам кузатиб бораётган бўлсангиз керак. “Пахтакор”нинг имкониятларини қандай баҳолайсиз?\n– Пахтакор” жой олган гуруҳ ҳақида гапирадиган бўлсам, шуни айтишим керакки, клубингизда плей-оффга чиқиш учун яхши имконият бор. “Пахтакор” учун асосий рақиб “Ал-Ҳилол” ҳисобланади. Шу гуруҳ ўйинлари видеоёзувларини кўриб чиқиб амин бўлдимки, “Пахтакор” “Шабаб Ал-Аҳли” ва Эроннинг “Шаҳр Ходро” клубларидан кучлироқ. Эшитишимча, Азиз Ғаниев яқинда “Шабаб Ал-Аҳли” клубига кўчиб ўтган. Бу эса ўзбек ўйинчиларининг савияси бошқаларникидан қолишмаслигининг яна бир исботидир. “Пахтакор”нинг Суперлигадаги ўйинларини ҳам кузатиб шунга амин бўлдимки, клуб бошқалардан анча кучайиб кетган. Менда Игорь Сергеев яхши таассурот қолдирди. Унда фаолиятини хориждаги чемпионатлардан бирида давом эттириш учун яхши имконият бор, деб ўйлайман.\n– Сиз Эрон ва Германия фуқаросисиз. Бироқ инглиз ва рус тилларини ҳам яхши биласиз. Бу тилларни ўрганишга сизни нима руҳлантирган?\n– Рус тилини Украинада ўқиб юрган кезларимда ўрганганман. Бундан ташқари, араб давлатларида кўп вақт ишлаганим боис араб тилидан ҳам етарлича хабарим бор. Қолаверса, форс тилидан ҳам хабардорман. Умуман айтганда, жами бешта тилни биламан. Менда шундай одат бор, хорижда ишлаш таклифини олар эканман, дарҳол ўзим борадиган мамлакат тилини ўрганиш ҳаракатига тушиб қоламан. Жумладан, бошқарувимдаги жамоада тўп сурадиган маҳаллий футболчилар билан кўпроқ мулоқот қилиб шу тилни ўрганишни истайман. Иложи борича таржимон хизматидан камроқ фойдаланиш менинг тамойилларимдан бири саналади. Чунки таржимон сиздаги фикрни тўлиқ етказиб бера олмаслиги мумкин. Негаки, бундай пайтда ўйинчилар ва мураббий ўртасида тил билан боғлиқ кўприк қолмайди. Маҳаллий ўйинчиларнинг она тилида гаплашиш орқали улардаги кайфият, кечинмаларни бемалол тушуниш мумкин. Агар насиб қилиб, ўзбек чемпионатида ишлайдиган бўлсам, миллий тилингизни ҳам ўрганишга киришаман. Бунинг учун менга икки-уч ой кифоя қилади. Шу вақт ичида хориж тилини анча ўрганиб оламан. Ўз навбатида хорижлик мутахассиснинг маҳаллий футболчи билан шу тилда гаплашиши унга дарҳол ёқиб қолиши аниқ. Бундай паллада футболчининг мураббийга бўлган ҳурмати янада ортади. Мураббий билан маҳаллий ўйинчилар орасидаги дўстлик риштаси шу йўл орқали янада мустаҳкамланади. Албатта, ўзимни ғайритабиий заковат соҳиби дея олмайман. Аммо менга хориж тилларини ўрганиш ёқади. Кейинчалик режаларимда ўзбек ва испан тилларини ҳам ўрганиш бор. Эҳтимол, фурсати етиб ҳинд тилини ҳам ўзлаштиришга киришарман. Турли тилларни ўрганиш менинг севимли машғулотларимдан бири ҳисобланади.\n– Эшитишимча, чемпионатимизда ғалабасиз бораётган “Андижон”ни бошқарадиган бўлсангиз, уни Суперлигада олиб қолишга кафолат берибсиз. Бу ишни қандай амалга оширмоқчисиз?\n– Мен ўзимнинг мураббийлик салоҳиятимга ишонаман. Акс ҳолда бундай гапни айтмаган бўлардим. Ўйинчиларнинг кўнглига иложи борича тезроқ йўл топишга ҳаракат қиламан. Агар “Андижон”да ишлайдиган бўлсам, қисқа вақт оралиғида кўп нарсани ўзгартира олишимга ақлим етади. Аввало, ўйинчилардаги хадиксирашни бартараф этиш керак. Мен буни клубнинг “Локомотив”га қарши ўтказган ўйинида сездим. Тактик жиҳатдан “Андижон” ёмон тайёргарлик кўрмаган. Лекин жамоа айни пайтда мусобақа жадвалида энг охирги ўринни эгаллаб тургани боис ўйинчиларда саросима ва хадиксираш жуда кучайиб кетган. Лекин вазиятни ижобий томонга ўзгартирса бўлади. Бунинг учун клуб бир-иккита ўйинни ютадиган бўлса, ўз-ўздиан 8 ёки 9-ўринга кўтарилиб олади. Чунки аутсайдерлардан бири бўлиб турган “Бухоро” билан ҳам ўртадаги очколар фарқи унчалик катта эмас. Бир сўз билан айтганда, иложсиз ишнинг ўзи йўқ. Тўғри, футболда олдиндан бирор нарсани тўлиқ кафолатлаб бўлмайди. Чунки футбол тасодифларга бой бўлган ўйиндир. Унда исталган дақиқа ёки сонияда кўп нарса ўзгариб кетиши мумкин. Эҳтимол, юқоридаги гапларимдан мени мақтанчоқ одамдек тасаввур қила бошлаган бўлсангиз ажаб эмас. Аммо ўз савиямни, тажрибамни яхши биламан. Ихтиёримдаги клуб мана шундай вазиятда қолган паллаларда футболчилар билан тил топиша олишимга бир неча бор амин бўлганман. Агар “Андижон” яқин бир қанча ўйинларни яхши натижалар билан тамомлай олса, ҳаммаси тубдан ўзгариб кетиши тайин. Клубда чемпионатни мусобақа жадвалининг ўрта поғоналарида якунлаш имкони туғилади. “Андижон”да яхши ярим ҳимоячилар борлигини кўрдим. Фақат ўйинчилар баҳс давомида тезроқ ўйлашни ўргансалар бўлгани. Айни пайтда клуб жуда тиғиз тақвим туфайли мураккаб вазиятга тушиб қолган. Яқин уч-тўртта ўйинда яхши натижалар қайд этилмас экан, ҳаммаси тамом бўлиши аниқ. Ўйинчиларини ишонтириш керак. Фақат футболчиларнинг миясини тозалаб, уларга ўзларига бўлган ишончни қайтариш мумкин бўлади. Боз устига “Бухоро” билан ўртадаги фарқ атига икки очкони ташкил этяпти экан, яқин ўйинни клуб ғалаба билан тамомласа яхши томонга ўзгариш кузатилишга тушади. Футболда кўп нарса руҳият ва моддий масалага боғлиқлигини унутмаслик керак.\nSirdaryo viloyatida sport musobaqalari boʼlib oʼtdi\n“SPARK” minishni istaysanmi, shaxmat o‘yna!


Ишонч оқланди – Сурхон тонги\nБош саҳифа / Қишлоқ хўжалиги / Ишонч оқланди\nОктябр 12, 2017\tҚишлоқ хўжалиги Изоҳ қолдириш 588 Кўрилди\n“Тараққиёт замири” фермер хўжалиги Қизириқ тумани ҳокимлиги захира ерлари ҳисобига ташкил қилинган кенжа хўжалик. Анча йил уй-жой ширкатлари уюшмасида раҳбар бўлиб ишлаган Гулноз Менглиқулова 30 гектар майдонда ғалла, ғўза ўстириш ташаббуси билан чиққанди. Шароити анча оғир қумлоқ ерларда деҳқончилик қилган жамоа аъзолари бу йил “Бешқаҳрамон” навли ғўза парваришлаб, ҳар гектар майдондан 27 центнердан “оқ олтин” йиғиштириб олиб, шарт- нома режасини пеш- қадамлар сафида уддалашди. Давлатга 26 тонна сифатли хомашё топширилди. Бугунгача теримчиларга 11 миллион сўм тарқатилганлиги боис ҳамон пахтазорда ҳосил йиғими қизғин давом этмоқда.\nОлдинги Уч навни синадик\nКейинги Теримчилар рағбатлантирилди


Қорбобонинг қайтиши - “Китоб дунёси” газетаси сайти\n— Театрда янги ролим йўқ. Эскилари пьесалар билан бирга ўлди. Вақтида яхши пьеса ўзи кам ёзилган экан. Тўғри, айрим асарларни ҳозир ҳам тикласа бўлади. Лекин режиссёрлар орқага кўп қарамайди, олдинга юргиси келади. Тушуниш мумкин. Бунинг устига, майдонни ёшлар эгаллаяпти. Уларга йўлни бўшатиб бермай илож йўқ… Қисқаси, анча камбағаллашиб қолдим.\nТаклиф артистга маъ-қул келди. Белгиланган кунда у Қорбобо турқига кириб елкасига халта осганича, йўлга тушди. Шаҳарнинг ҳар томонида жойлашган бешта хонадонга бош суқиши, кейин оғайнисининг офисига қайтиб келиб ҳисоб-китобни бажариши керак.\n— О, Наргиз!\nТеатр залларини эслатган, шифтида каттакон қандил ёнган хонага Қорбобо турқига кирган артист қўлидаги таёқни тўқиллатиб қадам босгани заҳоти, бир этак болани кўрди. Кейин оила бошлиқларига эътибор берди. Қора костюм ки-йиб бўйинбоғ таққан салобатли киши ва… узун ҳарир кўйлак кийган — кекса бўлса-да, ҳамон хушрўй аёл.\n«У ҳам танидимикан?! Танимадимикан?!»\n— Балки, танигандир? Отнинг қашқасидек ҳаммага маълум ва машҳур санъаткор бўлмаса ҳамки, матбуотда гоҳ-гоҳ номи кўринади. Сурати босилади. Умрида театрга бормаган зот ҳам ойнаи-жаҳондан эски бир спектакль берилганида кўз қирини ташлаган чиқади! Жилла қурса, артистни овозидан танийди.\nДарвоқе, ўттиз йил бурунги баҳсни «арзимаган» дейиш аслида ҳақиқатга зид! Ўшанда гап моддий ва маънавий бойлик устида, минг йилларки, одамларни қизиқтирган, иккисидан қайси бири устун эканлиги тўғрисида борган эди. Ҳалим — ҳаётда тажрибасиз, хаёлпараст — шоирона кўйда тирикликнинг асоси моддий бойликни инкор этган, қайсарланиб мен учун шароит муҳим эмас, деган эди. Агар ҳозир ўша лаҳза «тирилса», Ҳалим шуб-ҳасиз, бундай баҳсдан ўзини тияр, маънавий томони бўлмаган моддий бойлик, моддий томони бўлмаган маънавий бойликда маъно йўқ, бировга бахт келтирмайди, буларни қарши қўйишнинг ўзи нодонлик, деб файласуфона фикр юритарди! Афсуски, ҳаётни орқага қайтаролмайсан.\nҚора костюм кийган салобатли киши олийҳиммат экан. Қўлидаги безакли қимматбаҳо тўртбурчак соатни шартта ечиб, Қорбобонинг қўлига тутқазди.\nЯнги йил оқшоми, тақдирни қарангки, тасодифан бўлсин, Наргиза ундан «хабар олган» эди! Бу — ҳаётнинг инъоми эмасми?!


www.toshkent.uz Www.Toshkent.Uz - Тошкентда Ўзбекистон – Ҳиндистон Тадбиркорликни Ривожлантириш Маркази Очилади\nБугун, 22 февраль куни Тошкентда Ўзбекистон Савдо-саноат палатаси томонидан Ҳиндистон ишбилармон доира вакиллари ҳамда маҳаллий тадбиркорлар иштирокида Ўзбекистон – Ҳиндистон бизнес-форуми ўтказилди.\nФорумда Ўзбекистон Савдо-саноат палатаси раиси Адҳам Икрамов 2018 йилда Тошкент шаҳрида Ўзбекистон – Ҳиндистон тадбиркорликни ривожлантириш маркази очилишини маълум қилган.\nМарказни ташкил этиш лойиҳаси Ҳиндистон тадбиркорликни ривожлантириш институти билан биргаликда амалга оширилмоқда.\n“Ҳозирги пайтда “Ҳиндистон – МДҲ” савдо-саноат палатаси билан ҳамкорлик битимини имзолаш, шунингдек, Ўзбекистон – Ҳиндистон ишбилармонлар кенгашини тузиш устида иш олиб бораяпмиз. Шу билан бирга Гужарот савдо-саноат палаталари федерацияси билан ҳамкорликда 2018 йилнинг март ойида Ҳиндистон ишбилармон доиралар делегациясининг Ўзбекистонга ташрифини амалга ошириш бўйича ишлар амалга оширилмоқда”, деган Ўзбекистон Савдо-саноат палатаси раиси.\nПечать 23 Февраль 2018 Ўқилди: 1686\nСайтда фойдаланувчилар сони: 411


Мирзиёев Ўзбекистонда блокланган сайтлардан хабар ўқияптими? - BBC News O'zbek\nМирзиёев Ўзбекистонда блокланган сайтлардан хабар ўқияптими?\nImage caption Элтуздаги мақола\nПрезидент Мирзиёев Ўзбекистонда киришга тўсиқ қўйилган eltuz.сom сайтида чоп қилинган мақолани депутатларга ўқиб берди. Мирзиёев эрталаб интернетни ўзи очиб мақолани топганини ва унга уни ҳеч ким олиб кириб бермаганини айтган.\n11 июл куни eltuz.com сайтида чоп қилинган мақолада Бешариқ туманидан Воҳид Амонов тилидан "Вақтида операция қилинганида хотиним тирик бўлар эди" сарлавҳали мақола чоп этилган.\nБир кун кейин ушбу мақолани чоп қилган Озодлик сайти Мирзиёев мақолани айнан Озодликдан ўқиб берганини хабар берган.\nМирзиёевга видеомурожаат: "Бизни ишонтиринг ислоҳотингизга!"\nМирзиёев "мудраб ётган" депутат ва сенаторларни танқид қилди\n"Мирзиёев ҳам кўпхотинлиликни йўқотолмайди"\nҚамоқдаги журналист Дилмурод Саййид Мирзиёевга мурожаат этди\nМирзиёев ушбу мақолани 12 июл куни сиёсий партиялар ва парламент вакиллари олдида маърузаси чоғида ўқиб берган.\nМирзиёев видеосини томоша қилиш учун YouTube каналимизга боринг\n"3 июл куни Бешариқ марказий шифохонасига келтирилган 25 ёшли аёл вафот этди. Унинг турмуш ўртоғи Воҳид Амоновнинг сўзларига кўра, фожеа хотинига биринчи тиббий ёрдам кечиктирилгани, шифокорларнинг лоқайдлиги туфайли юз берган", - дея мақоладан сўзма-сўз иқтибос келтирган Президент.\nПрезидент фақатгина "Элтуз нашрига мурожаат этган аёлнинг эри", деган жумлани ташлаб кетган. Яъни мақолани ким чоп этганини айтмаган. Яна айрим жумлаларни ташлаб кетганини ҳисобга олмаса Мирзиёев мақолани тўлиқ ўқиб берган.\nМақолада марҳумнинг анализларини чиқармай, Олий мажлисдан текширув келди, деб лабороторияни ёпиб кетиб қолишганлиги айтилади.\nМирзиёев ўша жумлаларга алоҳида эътибор қаратган.\n"Олий мажлисдан келади деб лабороторияни ёпиб қўйган. Катталар келади, деб. Ҳаммамиз катта бўлиб кеттик-ку. Мен вилоятга борсам иложи борича одамларни безовта қилманглар, деб илтимос қиламан. Мен нима учун узоқ районга бораман? Ижро органи раҳбарлари ўша ерга борсин, деб бораман. Тинчлик билан, соғлиқ борасида селекторни ўзим ўтказаяпман. Чунки соғлиқни сақлаш тизимида бизда тартиб йўқ", - деган Мирзиёев.\nЭлтуз сайти , Озодлик радиоси ва Би-би-си Ўзбек хизмати сайти каби Ўзбекистонда кириш тўсиқ қўйилган сайтлардан бири ҳисобланади.\nЎқувчилар бу каби сайтларга прокси серверлар орқали киради.\nВақтида Президент Ислом Каримовга ҳам мустақил ва халқаро нашрларда чоп қилинган мақола ва хабарлар киритиб турилгани айтилади.\nУшбу гапнинг тасдиғини Мирзиёевнинг сўзларидан ҳам англаш мумкин. У ушбу мақолани унга ҳеч ким киритмаганини, интернетни очиб ўзи топганини айтган.\nТўсиқ қўйилган сайтдан танқидий мақоланинг Мирзиёев томонидан ўқиб эшиттирилиши кутилмаган ҳол бўлган.\nКузатувчилар ушбу ҳолатни мустақил журналистларнинг таъқиб қилинмаслиги учун Президент томонидан берилаётган мужда сифатида баҳолашмоқда.\nМирзиёев ҳокимиятга келгач бир муддатлик танаффусдан сўнг Би-би-си Ўзбек хизмати Тошкентдан туриб ишлайдиган мухбир олиши ҳақида хабар берган.\nЭлтуз нашри журналист Қудрат Бобожон томонидан юритилади. Нашр асосан Ўзбекистондаги оддий одамларнинг муаммоларини чоп қилади. Сайтда амалдорлар ҳажвий суратлар орқали кескин танқид қилинишини ҳам кузатиш мумкин.\nПрезидент Мирзиёев суд тизимини қаттиқ танқид қилди.\nМирзиёев халқ хизматкори эканлигини эслатди


Қизингизни кўпроқ суйинг... | Azon.uz - Ахборот-таҳлилий портал\n1846 15:00 03.05.2019\nҚишлоқдан чиқиб пойтахтга келганимга ўн йилча бўлди. Болалигим ва ўсмирлигим ота-онамнинг доимий уруш-жанжаллари, уйимиздаги нотинчликлар сабабли беҳаловатликда ўтди. Уйимизнинг гапи кўчага чиққан, маҳалладошлар, таниш-билишларнинг оғзида оиламиздаги уруш-жанжаллар, ота-онамнинг муносабатлари муҳокама қилинарди. Бундай оила билан ким ҳам қуда-анда тутиниб, қариндош бўлишни, қиз олиб, қиз беришни истарди?! Тақдир экан, негадир бахтим очилмади. Буёқда ҳали таниш-билиш, қўшни аёллар, ҳали амма-холаларим “Қачон турмушга чиқасан?! Сен тенгилар аллақачон турмушга чиқиб, болалари мактабга чиқадиган бўлди-ку,” деб маломат қилаверарди. Онам эса кунда кунора кўнглимга тегадиган гапларни гапириб, дилимни хира қилар, ҳатто "эрга тегмаяпсан", деб мен билан гаплашмай қўйгандилар. Шу кунларда телефонимга адашиб қўнғироқ қилиб тушган бир йигит билан танишиб қолдим. Яқинларим мени камситиб, хўрлаб, яккалаб ташлагани у йигитга қўл келди. Чунки, “ўзим севдим” ҳам деёлмайман, “у йигит мени севиб қолган”, деб ҳам айтолмайман. Негаки, инсон ҳеч қачон севган инсонини алдамайди, унга ёлғон гапирмайди. Мен телефонда танишиб қолган йигит уйланган, уч боланинг отаси экан. Менга эса “уйланмаганман, ҳали кўнглимдаги қизни учратмадим,” деганди. Хуллас, содда, ғўр бўлмасам унинг сафсаталарига ишонибман. Ота-онамдан, яқинларимдан меҳр-муҳаббат кўрмаган, бир оғиз ширин сўз, ғамхўрлик, маънавий парваришга муҳтож эмасман-ми, бир номардга чиппа-чин ишонибман. Бу ишонч, сохта туйғулар йўлида тўрт йиллик умримни сарф этибман. Токи мени алдаб юрган диёнатсизнинг сири очилгунича ҳавойи ҳисларга алданиб, вақтимни, нақдимни, бахтимни бой бериб юраверибман. Ота-онам ҳаммасидан хабар топганидан сўнг тағин ўзим айбдор бўлдим, ўзим ёмон бўлдим. “Сизлар қилмаган гуноҳим, йўқ айбим учун мени айбдор қилиб, яккалаб қўйдинглар, ким биландир гаплашгим, кимгадир суянгим келганди. Ҳам яқинларимдан, ҳам бегоналардан озор чексам, ҳам айбдор бўлиб, маломатга қолайми?!” деёлмадим. Яна худди аввалгидек кучим кўз ёшимга етди, холос. Ҳаммасига қўл силтаб пойтахтга келдим. Ишлаяпман, яшаяпман. Ўзимга яраша ҳурмат-эътиборим, обрўйим бор. Лекин қишлоққа боргим, ота-онамни кўргим келмайди. Дўст-дугоналарим ота-онасига қўнғироқ қилиб гаплашишса, “уйга бораман, ота-онамни соғиндим”, деса юрагим увишади. Мен ота-онамни соғиниш тугул, уларни ҳатто кўргим ҳам келмайди. Афсуски, бу ғайришуурий бир ҳолатда бўлади. Аслида ота-онага меҳр-оқибат кўрсатмаслик гуноҳ эканини биламан. Аммо кўнгилга буйруқ бериб бўлмаса, меҳр мажбуриятга бўйсунмаса нима қилай?..\nАндишасизлик- ростгўйлик эмас!\nқиз Ота она Фарзанд Мақолалар\n1007 19:00 29.04.2019\nОнасини кўру, қизини ол!\n1760 18:00 17.04.2019


АҚШ Ўзбекистонга дрон учоқлари етказиб беради - BBC Uzbek - O'zbekiston\nАҚШ Ўзбекистонга дрон учоқлари етказиб беради\nСўнгги янгиланиш 1 март 2013 - 10:20 GMT\nЎзбекистонга дронлар сотиладими ёки ёрдам тариқасида бериладими, ҳозирча маълум эмас\nАҚШ ҳукумати Ўзбекистонга учувчисиз бошқариладиган дрон учоқлари етказиб беришни режаламоқда.\nАҚШ Давлат Котибининг ёрдамчиси Роберт Блейкнинг журналистларга айтишича, Давлат Департаменти Конгрессни ушбу режадан огоҳ қилган.\n"Ўзбекистон ҳужумкор қуролларни сўраётгани йўқ. Улар биздан ўзларини мудофаа қилишда ёрдам сўрашмоқда"\nРоберт Блейк, АҚШ Давлат Котибининг ёрдамчиси\nЖаноб Блейк бу ҳақда 27 феврал куни Вашингтонда ўтган "Авросиёга исломий жангарилик таҳдиди" мавзуидаги тингловдан сўнг гапирган.\nУнинг сўзларига кўра, расмий Тошкент Қўшма Штатлардан йирик қурол-яроғ тизимларини сўраётгани йўқ.\n"Ўзбекистон йирик қурол-яроғ тизимлари, ҳар ҳолда ҳужумкор қуролларни сўраётгани йўқ. Улар биздан ўзларини мудофаа қилишда ёрдам сўрашмоқда" ,-деб айтган жаноб Блейк.\nАҚШ Давлат Департаменти дрон учоқлари Ўзбекистонга қандай шартларда етказиб берилиши билан боғлиқ тафсилотларни ошкор этмаган.\nУчоқлар Ўзбекистонга сотиладими ёки ҳарбий ёрдам доирасида бериладими, ҳозирча маълум эмас.\nЎтган йили АҚШ Конгресси Ўзбекистонга Андижон воқеаларидан сўнг қурол-яроғ сотишга қўйилган чекловни олиб ташлаган.\nКонгрессмен Дэйна Рорабахерга кўра, Президент Каримовнинг инсон ҳуқуқларини бузишига кўз юмиш мумкин\nАҚШ Давлат Котибининг ёрдамчисига кўра, ҳозирда Вашингтон Ўзбекистонга "Терроризмга қарши курашда ҳамкорлик" доирасида кўрсатиладиган ёрдамни ҳам қайта йўлга қўйиш масаласини кўриб чиқмоқда.\nИнсон ҳуқуқлари фаоллари АҚШнинг Ўзбекистонга ҳарбий ёрдами ва қурол-яроғ сотиш режаларидан хавотир изҳор қилишган.\nУларга кўра, Президент Каримовнинг репрессив тузуми бу қуролларни сиёсий мухолифлари ва ўз фуқароларига қарши ишлатиши мумкин.\nИнсон ҳуқуқлари ташкилотлари Каримов тузумини исломий жангарилик хавфини бўрттириб кўрсатишда айблайдилар.\nАйни пайтда америкалик айрим конгрессменлар Ўзбекистоннинг диний экстремизм ва терроризм борасидаги хавотирларини қўллаб-қувватлашган.\nЖумладан, яқинда Тошкентга сафар қилган Конгресс аъзоси Дэйна Рорабахерга кўра, исломчилик таҳдиди ўзбек ҳукуматининг инсон ҳуқуқларига қўйган чекловларини оқлайди.\n"Ўзбекистон ҳукумати диний ҳақ ва эркинликларни чеклагани учун танқид қилинади, аммо улар радикал исломий гуруҳларнинг ҳокимиятга келишини жиловлашмоқчи",- деб айтган АҚШ Конгрессининг Оврўпо ва Авросиё бўйича қуйи қўмитаси раиси.\nУнинг сўзларига кўра, исломий гуруҳлар минтақада шариат қонунларини ўрнатишни истайдилар.\nКонгрессменнинг айтишича, Тошкентдаги музокаралари чоғида Президент Каримов унга АҚШ билан ҳарбий ҳамкорликни мисли кўрилмаган даражада кенгайтиришни исташини айтган.\n"Улар советлардан қолган бутун ҳарбий техникани америка жиҳозлари билан алмаштириш ниятида эканликларини айтишди", - деган конгрессмен.\nЖаноб Рорабахер Ўзбекистон билан худди Саудия Арабистони каби муомала қилишни тавсия этган.\nҚўшма Штатлар Саудияга инсон ҳуқуқларининг абгор аҳволига қарамасдан қурол-яроғ сотиб келади.\nАммо айни пайтда АҚШ Ўзбекистонга исломий жангарилар томонидан хавф муқаррар, деб ишонмайди.\n"Биз Марказий Осиё давлатларига исломий жангарилар томонидан таҳдид муқаррар, деб ҳисобламаймиз. Аммо шу билан бирга, ҳозирда исломчи жангарилар томонидан келаётган чекланган таҳдид хотиржам бўлиш ё-да чекинишга асос бўлолмайди", - деб айтган АҚШ Давлат Котибининг ёрдамчиси Роберт Блейк.\nЎзбекистон АҚШдан кўпроқ ҳарбий ёрдам сўрамоқда\n'Марказий Осиёга сафари чоғи Клинтон инсон ҳақлари вазиятига диққат қаратиши керак'


17-04-2015 | 22:56\nZAMIN.UZ / Маданият / 17 Апрел 2015 года4 003\nЎзбекистон халқ артисти Озодбек Назарбековнинг «Ардоғимдасиз» номли концерт дастури реклама ва эълонларида катта қилиб ёзилган «фонограмма орқали ижро этилади», деган ёзув кўпчиликнинг ғашига теккан эди. Бу ҳақда «Даракчи»га асосланиб «Daryo.uz» хабар бермоқда.Кўпчиликда «Нега, ахир Озодбек жонли ижро қила олади-ку?! Ҳеч бўлмаса, у жонли айцин», деган эътирозлар пайдо бўлган эди. Бундай гапларга концертнинг биринчи кунидаёқ чек қўйилди. Чунки шу кундан бошлаб 24 апрелга қадар давом этадиган концерт дастури 100 фоиз жонли ижрода бўлиши айтилди.Шу тариқа, Озодбек Назарбеков иккинчи бор фонограммадан бутунлай воз кечиб, мухлисларини «алдади».\nЎқишни тавсия қиламиз Озодбек Назарбеков ўз куёвига ҳали жўяли маслаҳат беролганича йўқ


ТОШКЕНТ – “Ташландиқ ерда 13 йилда барпо қилганимиз боғни тортиб олишмоқда”\nТОШКЕНТ. “Тошкент туманида уйлар бузиляпти. Уйи бузилган фуқароларга қай тартибда ер ёки жой берилаётганидан хабарим йўқ, лекин аниқ билганим - онам Каромат Абдуллаевага тегишли 96 сотихли боғимизни тортиб олишмоқда. Мақсад уйи бузилган фуқароларга ер бериш экан, аммо хусусий мулкни тортиб олиш қонунга зид-ку! Уйи бузилганларга давлат захира еридан ажратишмайдими?!\n2006 йилда ҳоким қарори билан 96 сотих ташландиқ ер онам Каромат Абдуллаева номига ажратилган. Бу ер ахлатхона, илон ва чаёнлар макон қурган жой эди. 13 йил давомида тозаладик, у ердан тонналаб ахлат олиб чиқдик. Ернинг 76 сотихи боғ яратиш учун, 20 сотихи бино қурилиши учун ажратилган эди. Кўрсатилган майдонда минг машаққат билан боғ яратдик. Ҳозирда 260 тупдан ошиқ мевали дарахт бор. Қолган ерда тикув цехи очилган, цехда ҳозирча 5-10 киши ишламоқда. Атроф маҳалладан 30 га яқин фуқародан иш бўйича таклиф бор эди, шуни ҳисобга олиб бинони қайта қурмоқчи эдик. Боғнинг олди тарафидаги 20 сотих ерга эса 120 нафар болага мўлжалланган мактабгача таълим муассасасини қуришга ҳаракат бошлаган эдик…\nОилада бир ўғилман, ота-онамнинг ёши катта. Улар бошлаган ишни давом эттираман дегандим. Лекин, минг афсуски, еримизни тортиб олишди. Ҳолбуки, тегишли ҳужжатларимиз бор, 13 йилдан бери солиқларни вақтида тўлаб келаётгандик. Ота-онам “ҳеч кимга мурожаат қилма, биз-ку қариб қолдик, сен ёшсан ҳаётингни синдиришмасин” дейишди. Мен уларга “бугун замон бошқа, мутасадди идоралар албатта адолатсизликка барҳам беради” дедим. Юқори ташкилотлардан қонуний ҳақимизни ҳимоя қилишларини сўраймиз”.\n(Бу хабар Озодликка 7 июль куни келди)


Натижалар | Жами овоз: 13581 та.\nFUTBOL TV телеканали бугун — 6 декабрь, душанба куни қуйидаги кўрсатув ва трансляцияларни эфирга узатишни режалаштирган.\nКиритилди: 08:19, 06.12.2021. Ўқилди: 4521 марта. Фикрлар сони: 0 та.\nFutbol TV телеканалининг 5 декабрь кунги кўрсатувлар дастури. Бугун 4та жонли эфир бор\nFUTBOL TV телеканали бугун — 5 декабрь, якшанба куни қуйидаги кўрсатув ва трансляцияларни эфирга узатишни режалаштирган.\nКиритилди: 05:36, 05.12.2021. Ўқилди: 8870 марта. Фикрлар сони: 0 та.\nSport TV телеканалининг 5 декабрь кунги кўрсатувлар дастури. Бугун 7та жонли эфир бор\nSport TV телеканали бугун — 5 декабрь, якшанба куни қуйидаги кўрсатув ва трансляцияларни эфирга узатишни режалаштирган.\nКиритилди: 05:00, 05.12.2021. Ўқилди: 3795 марта. Фикрлар сони: 0 та.\nSport TV телеканалининг 4 декабрь кунги кўрсатувлар дастури. Бугун 4та жонли эфир бор\nКиритилди: 05:05, 04.12.2021. Ўқилди: 6728 марта. Фикрлар сони: 0 та.\nКиритилди: 05:00, 04.12.2021. Ўқилди: 12326 марта. Фикрлар сони: 0 та.\nКиритилди: 08:27, 03.12.2021. Ўқилди: 6463 марта. Фикрлар сони: 0 та.\nSport TV телеканалининг 3 декабрь кунги кўрсатувлар дастури\nКиритилди: 05:08, 03.12.2021. Ўқилди: 2480 марта. Фикрлар сони: 0 та.\nFutbol TV телеканалининг 2 декабрь кунги кўрсатувлар дастури. Бугун 2та жонли эфир бор\nКиритилди: 08:12, 02.12.2021. Ўқилди: 9154 марта. Фикрлар сони: 0 та.\nSport TV телеканалининг 2 декабрь кунги кўрсатувлар дастури. Бугун 3та жонли эфир бор\nКиритилди: 06:00, 02.12.2021. Ўқилди: 5075 марта. Фикрлар сони: 0 та.\nFutbol TV телеканалининг 1 декабрь кунги кўрсатувлар дастури. Бугун 2та жонли эфир бор\nКиритилди: 07:46, 01.12.2021. Ўқилди: 11368 марта. Фикрлар сони: 0 та.\nSport TV телеканалининг 1 декабрь кунги кўрсатувлар дастури. Бугун 8та жонли эфир бор\nКиритилди: 06:08, 01.12.2021. Ўқилди: 9389 марта. Фикрлар сони: 2 та.\nFutbol TV телеканалининг 30 ноябрь кунги кўрсатувлар дастури\nКиритилди: 08:12, 30.11.2021. Ўқилди: 7322 марта. Фикрлар сони: 0 та.\nКиритилди: 08:20, 29.11.2021. Ўқилди: 9551 марта. Фикрлар сони: 1 та.\nFutbol TV телеканалининг 28 ноябрь кунги кўрсатувлар дастури. Бугун 6та жонли эфир бор\nКиритилди: 08:43, 28.11.2021. Ўқилди: 14269 марта. Фикрлар сони: 3 та.\nSport TV телеканалининг 28 ноябрь кунги кўрсатувлар дастури. Бугун 5та жонли эфир бор\nКиритилди: 05:00, 28.11.2021. Ўқилди: 7808 марта. Фикрлар сони: 0 та.\nFutbol TV телеканалининг 27 ноябрь кунги кўрсатувлар дастури. Бугун 8та жонли эфир бор\nКиритилди: 08:54, 27.11.2021. Ўқилди: 13170 марта. Фикрлар сони: 0 та.\nSport TV телеканалининг 27 ноябрь кунги кўрсатувлар дастури. Бугун 13та жонли эфир бор\nКиритилди: 05:00, 27.11.2021. Ўқилди: 8215 марта. Фикрлар сони: 0 та.\nСуперлиганинг 26-тур учрашувлари бошланиш вақтлари ва ўйинларни трансляция қиладиган телеканаллар рўйхати\nКиритилди: 18:34, 26.11.2021. Ўқилди: 1944 марта. Фикрлар сони: 0 та.\nКиритилди: 08:34, 26.11.2021. Ўқилди: 4653 марта. Фикрлар сони: 0 та.\nSport TV телеканалининг 26 ноябрь кунги кўрсатувлар дастури\nКиритилди: 07:31, 26.11.2021. Ўқилди: 3000 марта. Фикрлар сони: 0 та.


Ҳар қандай мақсадга эришишнинг содда йўриқномаси (фото) - Zamin.uz\n18:48 / 01.09.2018\nСизга керак бўлган нарса бу – яхши режа ва ботирлик. Бошлашдан аввал нима ҳақида билиш керак?\n1. Шундай нарсалар бўладики, уларга эришиш имконсиз. Рок-юлдузга айланиш, таниқли футболчига турмушга чиқиш, тунда айнан ўша музқаймоқни ейиш учун бутун шаҳарни кезиб чиқиш - буларнинг барини ҳақиқий ҳаётда бошдан кечиришдан кўра тасаввур этиш анча ёқимли.\n2. Баъзида эса истаклар аслида сизники бўлмайди. Масалан, отангиз сиз билан фахрланиши учун муваффақиятли адвокат бўлишни истайсиз.\n3. Мақсадга эришиш сиз кутган қониқишни таъминламайди. У амалга ошгач, сиз орзу қилган даражадаги хурсандчиликни ҳис этмайсиз. Бахт миқдори ва давомийлиги бўйича тасаввурларни бўрттиришга мойилмиз.\nЎз мақсадингиз сари курашга киришишдан аввал бу ҳақида ўйланг. Акс ҳолда бир неча йил ёки ҳаётнинг ярмини бесамар ўтказишингиз мумкин.\nМақсадларга қандай эришиш мумкин?\nАслида нимани исташингизни аниқланг\nБаъзида аслида нима исташимизни билмаймиз. Хоҳишларимизнинг кўпчилиги норозилик сабаб туғилади ва қуйидагича бўлади: «Нима исташимни билмайман, бироқ аниқ буни эмас».\nСиз ҳақиқатан ҳам ўзингиз учун ишлашни хоҳлайсизми ёки бор-йўғи ишингиздан чарчадингизми?\nНима исташингизни аниқ билинг. Хоҳлаган нарсангизга эришган ҳолатингизни батафсил тасаввур этинг. Нафақат ижобий, балки салбий жиҳатларини баҳоланг. Улар доим мавжуд. Бунда нимани ҳис қиляпсиз?\nБир-бирига зид истакларни чиқариб ташланг\n«Чиройли формада бўлишни истайман. Спорт билан шуғулланишни ёқтирмайман».\nБарча тескари истаклар қулайлик зонасидан чиқишни истамасликка боғлиқ: машқлар, янги иш ёки хобби.\nМақсадга эришиш учун нима қилиш кераклигини ўйлаб кўринг. Буни бажармаслик мавжуд эмаслигини ҳам текширинг.\nСиз интилаётган нарсага ўзгалар қандай эришганини ўрганинг\nИлгари ҳеч ким уддалай олмаган нарсага эришишни истамасангиз керак. Ўз мақсадларингизга эришиш учун ўзгаларнинг тажрибасидан фойдаланинг. Буни аллақачон бажарган одамларни интернетдан топинг: марафонни югуриб ўтган, катта пул ишлаб топган, исталган спорт тури бўйича мусобақада ғолиб бўлган ёки учта тилни ўрганган кишилар.\nАгар бирор киши автобиография ёки маслаҳатлар берилган китоб ёзган бўлса, ундан фойдаланинг. Ёки бевосита маслаҳат олиш учун унинг ўзи билан боғланинг.\nЯхши режа тузинг\nСизга берилган маслаҳатлардан оддий режа тузинг. Тасаввур қилинг, худди ҳеч нарсадан қўрқмай ва ирода кучи билан истагингизга эришдингиз.\nЭнди эса онгингизнинг қўрқоқ қисми бу режани ўзгартираётганини кузатинг.\nАгар дастлабки режани ўзгартиришга ҳаракат қилсангиз, унда ноқулай ҳолатлар умуман бўлмаслигига уринсангиз, қийинчиликлардан қочиш ҳисси ғолиб бўлишга ҳаракат қилади. Режангиз дастлабкисидан узоқлашгани сайин мақсадга эришиш имконияти камаяди.\nЗарур бўлса, режага ўзгаришлар киритинг\nДемак, сизда режа бор. Унга мувофиқ тарзда ҳаракат қилишни бошладингиз. Агар ривожланаётган бўлсангиз, ҳаракатни давом эттиринг. Агар йўқ бўлса, ўзингизга тўрт савол беринг:\nРежага амал қиляпманми? Агар «йўқ» деб жавоб берсангиз, унга амал қилишни бошланг.\nРежанинг ўзгартирилиши керак бўлган қисми борми? Агар бор бўлса, ўзгартиринг.\nЭндиликда мен билган барча нарсаларни ҳисобга олсак, менга бошқа режа керакми? Агар шундай бўлса, жорий вазиятга мос келадиган тактикани ишлаб чиқинг.\nМен мақсадимга эришиш мумкин деб ҳисоблайманми? У менга керакми? Агар «ҳа» бўлса, уни ташлаб, бошқа машғулот билан шуғулланинг.


16:08 / 05.03.2020 1014 pdf Ўқиш режими + -\nБир олим машҳур бир шайх ҳақида эшитиб, ахлоқини ва ботинини поклаш мақсадида узоқ сафарга чиқди. Анча йўл босиб, ўша шайхнинг ҳузурига келди. Унга байъат қилиб, у зотнинг ҳузурида яшай бошлади. Шу аснода унга шайхнинг катта мол-давлати, шон-шавкати ва шоҳона қасри борлиги маълум бўлди. Байъат қилган шайхининг бир қанча хизматкор ва қуллари бор экан. Турли-туман оромбахш ашё-жиҳоз, шунингдек, катта тижоратга эгалик қилар экан. Олимнинг хаёлига «Мен нотўғри жойга келиб қолибман» деган ўй-фикр келди. Чунки тасарруфида шунча нарса бор инсон дунёга ҳирс қўйган бўлади. «Бундай одамнинг ҳузурида эса қандай қилиб динни, зуҳдни ўрганиш мумкин?» деб ўйлади.\nАср вақти яқинлашгунга қадар ақлини мана шундай ўй-фикрлар банд қилди. Шу пайт шайх сайр учун отланди. Олим ҳам унга ҳамроҳ бўлишни истади. Бошқа ҳеч ким уларга шерик бўлмади. Бир чакалакзорга етишганида олимнинг хаёлига бир фикр келди ва шайхга қараб: «Ҳазрат, мен ҳажга боришни ниҳоятда орзу қиламан, дуо қилинг, Аллоҳ таоло менга ҳажга боришни насиб қилсин», деди. Шайх: «Ҳақиқатан, ҳажга боришни қаттиқ истаяпсанми?» деб сўради. Олим: «Ҳа, буни жуда хоҳлайман», деди.\nШу савол-жавоб уч бор қайтарилганидан сўнг шайх бир томонга қараб кета бошлади. Олим ҳам унга эргашди. Улар узоқ юришди. Анча жойгача шу зайлда кетишди, қуёш ҳам ботай деб қолди. Шунда олим қўрқиб: «Ҳазрат, ўзи қаерга кетяпмиз?» деб сўради. Шайх: «Ҳажга кетяпмиз», деб жавоб берди. Олим ҳайрон бўлиб: «Ҳозир шу ердан тўғри ҳажга кетяпмизми?» деб сўради. Шайх: «Ҳа», деди. Олим: «Ҳазрат, менинг ёпинчиғим сизнинг уйингизда қолган эди, ижозат беринг, ақалли шуни олиб келай», деди. Шайх: «Сенинг фақат битта ёпинчиғинг, менинг эса бутун бойлигим, барча мол-мулким қолиб кетяпти-ку!» деб жавоб берди.\nҚиссадан ҳисса шуки, олимнинг ёпинчиғи қалбга кирган дунё эди, шайхнинг барча мол-дунёси эса бундай эмас. Чунки шайхнинг мол-мулки қалбидан ташқарида эди. Дунёнинг бирор матоҳи қалбга қаттиқ ўрнашиб, Аллоҳнинг зикридан ғафлатда қолдирса, Аллоҳ ва Унинг Расули итоатига халал бера бошласа, у дунёдир. Қай бир нарса қалбга ўрнашмаса, у дунё эмасдир. Инсоннинг мисоли кема бўлса, дунёнинг мисоли сувдир. Кема сув устида юради. Кема сувсиз юра олмайди. Лекин кеманинг ичига сув кирса, кема чўкиб кетади. Бир шоир айтганидек:\nБордим дарё бўйига,\nКўрдим ажиб томоша.\nКема ичида дарё,\nДарё ичида кема.\nБунинг маъноси шуки, дунёнинг муҳаббати киши қалбига ҳаддан ошиқ ўрнашиб қолса, унинг дунёси ҳам, охирати ҳам хавф остида қолади.\nМуҳаммад Рафиъ Усмонийнинг «Ислоҳий тақрир»\nкитобидан Қудратуллоҳ Сидиқметов таржимаси\n«Ҳилол» журналининг 9- сонидан олинди.\nХалқаро конференция иштирокчилари юртимизни зиёрат қилишмоқда\n16:08 / 05.03.2020 728\nЗикр – банданинг Роббини тили ва дили билан эслашидир\n18:03 / 05.03.2020 1048\nАбу Зарр розияллоҳу анҳудан ривоят қилинади.Набий соллаллоҳу алайҳи вассаллам бир куни .Бу қуёш қаёққа кетишини биласизларми, дедилар. .Аллоҳ ва Унинг расули давоми...\n1457 11:00 / 15.07.2020\nСоғлом бола ва ҳомиладорлик (2- мақола)\nАллоҳ таоло Шууро сурасида марҳамат қилади.Осмонлару ернинг подшоҳлиги Аллоҳникидир. У Зот хоҳлаган нарсасини яратур. У Зот хоҳлаган кишисига қизлар ҳадя этур ва давоми...\n2229 16:28 / 18.10.2018\n«Такаасур» сураси нима учун нозил бўлди биласизми?\nУшбу сура Маккада нозил бўлиб, 8 оятдан иборат. Унинг номи ўзининг биринчи оятидаги .такаасур, сўзидан олинган. .Такаасур, сўзи .молу дунё, мансабмартаба ва давоми...\n2149 18:00 / 10.04.2020\n2783 15:00 / 25.12.2018\n93 17:19 / 18 февраль


ЎЗБЕКИСТОН РЕСПУБЛИКАСИ ОЛИЙ СУДИ«ЎРГАНГАН КЎНГИЛ ЎРТАНСА, ҚЎЙМАС», ДЕГАНИ ШУМИКАН? from\n2019 йил октябрь ойининг 2 куни, жиноят ишлари бўйича Яккасарой туман суди ўз биносида, очиқ суд мажлисида Орзиқул Валиев ва Фарҳод Насимов (исм-шарфлар ўзгартирилган) ларга нисбатан жиноят иши кўриб чиқилди.\nСудланувчи Орзиқул Валиев судда айбига умуман иқрорлик билдирмади.\nФарҳод Насимов эса тан олиш билан бирга бир қатор шериклари иштирокида амалга оширган кирдикорларининг барчасини айтишга мажбур бўлди. бундан кўриниб турибдики, унга бевосита шерик бўлган О. Валиевнинг қилмишлари ҳам очилмасдан қолмайди. Бировнинг уйидан ижара асосида фойдаланиб, камига энг тубан иш — қўшмачилик билан шуғулланиб келган бу инсон қиёфасидагиларнинг барча қилмишўлари ошкор бўлди. бу ишларга оила аъзоларини ҳам аралаштирганига нима дейсиз?\n2019 йил 8 ноябрь)


Президент Чилонзорда янги очилган заргарлик корхонаси билан танишди\nПрезидент Чилонзорда янги очилган заргарлик корхонаси...\n15.01.2021 15:18 0 1919\nПрезидент Шавкат Мирзиёев 2019 йил 8 май куни ўтказилган йиғилишда заргарликни чинакам саноат даражасига олиб чиқиш вазифасини қўйган эди. Кўп ўтмай, ўша йили 18 майда давлат раҳбарининг «Ўзбекистон Республикасида заргарлик тармоғини жадал ривожлантириш чора-тадбирлари тўғрисида»ги фармони қабул қилинди.\nЯқинда пойтахтимизнинг Чилонзор туманида «Gold Moon Tashkent» масъулияти чекланган жамияти ишга туширилди.\nСобиқ «ФОНОН» илмий-ишлаб чиқариш корхонаси негизида очилган ушбу ширкат маҳсулотлари замонавийлиги, сифати ва нафислиги билан ажралиб туради. Бугунги кунда уларнинг харидори кўпайиб, импорт ўрнини босмоқда. Шунингдек, завод биносида савдо дўкони ташкил этилган. Маҳсулотларнинг 15 фоизини Россия, Қозоғистон, Тожикистон, Қирғизистон, Афғонистон ва бошқа давлатларга экспорт қилиш режалаштирилган.\nЖамият 03/03, 18:45\nПрезидент ижара ҳақи юқори эканига тўхталди\nЖамият 03/03, 18:17\nБу йил ипотека кредити бўйича етишмовчилик ва чеклов бўлмайди — Президент\nЖамият 03/03, 18:09\nВилоятларда қуриладиган уй-жойлар сони ва нархи маълум қилинди


Нуробод туманининг Жом қишлоғида “Обод қишлоқ” дастурини амалга ошириш ишларининг якуни бўйича | Пресс-релизлар | Самарқанд вилояти ҳокимлиги\nНуробод туманининг Жом қишлоғида “Обод қишлоқ” дастурини амалга ошириш ишларининг якуни бўйича\nСамарқанд вилояти Нуробод тумани Жом қишлоғи, 2018 йил 21 сентябрь\nЖОМ ОБОД ҚИШЛОҚҚА АЙЛАНДИ\nНуробод туманининг Жом ва Гирдиқўрғон қишлоқларида “Обод қишлоқ” дастури бўйича режалаштирилган ишлар якунига етказилди.\nШу муносабат билан ушбу қишлоқда ўтказилган тадбирларда Самарқанд вилояти ҳокими вазифасини бажарувчи Эркинжон Турдимов, вилоят жамоатчилиги вакиллари иштирок этди.\nҚишлоқ аҳолиси учун арзонлаштирилган қишлоқ хўжалик маҳсулотлари ярмаркаси ташкил этилди, халқ ўйинлари, спорт мусобақалари ўтказилди.\nҚишлоқдаги иккита саҳнада вилоят санъаткорлари ва бадиий жамоалари томонидан концерт дастури намойиш қилинди.\nЖом - тарихий маскан\nЖом - Самарқанднинг қадимги дарвозаларидан бири. Қашқадарёнинг Чироқчи тумани ва Улус чўлларига туташиб кетган қишлоқ нафақат вилоят, балки республикамизнинг энг “кекса”, шу билан бирга, аҳолиси 30 мингдан ошган йирик аҳоли масканларидан биридир.\nЖом қишлоқ фуқаролар йиғини таркибида Жом, Гирдиқўрғон, Тегирмонбоши, Омондара каби катта маҳаллалар бор. Ҳудуди ҳам шунга монанд – жуда тарқоқ.\nЖомнинг қадимги номи архив материалларида келтирилишича, ЯМ бўлиб, почта, алоқа бўлими деган маънони берар экан. Ўзга музофотдан келиб кетаётган чопарлар шу ерда чарчаган отларини бошқа от билан алмаштириб, йўлини давом эттирганлар. Турли талқинларга кўра, ЯМ, ЖАМга айланиб, охирги ЖОМ кўринишини олган, деган тахминлар бор.\n“Обод қишлоқ” дастурини амалга ошириш бўйича\nЖом маҳалласида 1253 оила, 1065 та хонадон бор. Уларда 7612 нафар аҳоли истиқомат қилади.\nГирдиқўрғон маҳалласида 847 оила, 752 хонадонда 4187 нафар аҳоли яшайди.\nДастурни амалга ошириш доирасида қишлоқда ташаббускорлар, ҳомий ташкилотлар томонидан 761 та уй-жойда таъмирлаш ишлари олиб борилди.\nҚўшимча 82 та уй-жой қайта таъмирланди, йўл ёқасида 380 метр масофада девор ишлари бажарилди, 10 минг дона дарахт кўчатлари экилди. Ҳудуд тўлиқ ободонлаштирилди.\n“Обод қишлоқ” дастури доирасида битта мактабгача таълим муассасаси, битта қишлоқ оилавий поликлиникаси, 420 ўринли “Жом деҳқон бозори” фойдаланишга топширилди.\nҲаммом, 2 та автобекат, 3 та автомобилларга техник хизмат кўрсатиш ва 14 та савдо ҳамда умумий овқатланиш ва маиший хизмат кўрсатиш шохобчалари қурилди.\nНамунавий лойиҳалардаги уй-жойлар бўйича\n“Қишлоқ қурилиш инвест” масъулияти чекланган жамияти Самарқанд филиали буюртмаси асосида Жом маҳалласида 6 сотих, 3 хонали 50 та намунавий лойиҳа асосидаги арзон уй-жойлар қурилди. 8 та пудрат ташкилоти билан 9 млрд. сўмлик шартнома тузилди, 3 млрд. 257 млн. сўмлик маблағ молиялаштирилди.\n2 сотихли, 2 хонали намунавий лойиҳалар асосида 25 та уй-жой қурилди.\nЙўл қурилиши бўйича\nЖом ва Гирдиқўрғон маҳаллаларидаги 7,76 км узунликдаги йўлларда асфальт ётқизилди, 22,1 км масофадаги тупроқ йўлга тош қопламаси тўшалди. Ички йўлга асфальт-бетон ётқизишга 1 млрд 172 млн. сўм маблағ сарфланди.\n5 839 метр узунликда тўсиқ (бардюр) ўрнатилди, 1963 метр масофага ирригация латоклари қўйилди. 3878 метр пиёдалар йўлаги қурилди. Йўлнинг узунлиги бўйлаб 2000 дона ҳар ҳил навдаги манзарали ва мевали дарахтлар экилди.\n282 млн. сўм маблағ ҳисобига қишлоқ ўртасида узунлиги 16, эни 6 метр бўлган янги кўприк қурилди. Бундан ташқари, 3 та кўприк реконструкция қилинди.\n“Жом деҳқон бозири”га кириш ҳовлиси ҳамда автотураргоҳ таъмирланди (1 млрд. сўм).\nЭлектр тармоқлари қурилиши бўйича\nҚишлоқда 12 та янги трансформатор ўрнатилди, 6 та трансформатор капитал таъмирланди. 1230 дона темир-бетон устун қўйилиб, 45 км. узунликдаги ҳаво тармоғи реконструкция қилинди.\nМарказий ва ички кўчаларга 30 та, янги бозор ҳудуди, Жом ва Гирдиқўрғон маҳаллалари марказий майдонларида 12 та, жами 42 та тунги ёритиш устунлари ўрнатилди.\nГаз таъминоти бўйича\nЖом қишлоғи ва унга туташ ҳудудларда суюлтирилган газ баллони ташиш учун бир дона “Исузу” русумли автомашина ажратилди. Аҳолига 2105 дона суютирилган газ баллони етказиб берилди.\n1817 хонадон тўлиқ газ баллонлар билан таъминланди.\nАҳолининг суюлтирилган газга бўлган талабини қондириш мақсадида “Жом газ сервис маркази омборхонаси” фойдаланишга топширилди.\nСув таъминоти бўйича\n“Обод қишлоқ” дастурига қадар ҳудудда истиқомат қилаётган аҳолининг марказлашган тоза ичимлик суви билан таъминланиш кўрсаткичи 27 фоизни ташкил этган.\nБунёдкорлик ишлари давомида ҳудудда бир дона сув олиш каптаж, 300 м3 сув ҳавзаси капитал таъмирланди. Натижада сув чиқариш қуввати икки баробар оширилди.\nЖом маҳалласида 3 та янги ичимлик сув иншооти қурилди.\nГирдиқўрғон маҳалласида 2 та ичимлик сув иншооти қурилди ва биттаси реконструкция қилинди.\n52 та кўча колонкалари (кранлари) ўрнатилди. Марказлашган сув тармоғи етиб бормаган аҳолини ичимлик сув билан таъминлаш учун 2 та махсус сув ташувчи автомашина ажратилди ва сув ташувчи махсус техникага сув олиш нуқталари ташкил этилди. Аҳолининг чорва молларини суғориш учун 12 та ҳовуз қазилди.\nИчимлик сувга бўлган эҳтиёж Жом қишлоғида тўлиқ бартараф этилади.\nСув иншоотлари ва сув тармоқларида авария ҳолати рўй берса, уни ўз вақтида бартараф қилиш мақсадида барча асбоб-ускуналар билан жиҳозланган 2 та янги махсус мотоцикл харид қилинди.\nСоғлиқни сақлаш бўйича\nЖом қишлоғининг 20 минг 733 нафар аҳолиси тиббий кўрикдан ўтказилди. 7504 кишида турли хил касалликлар аниқланди. 5834 киши амбулатор, 1041 кишига стационар равишда даволанди.\n2475 фуқаро УЗИ, ЭКГ-флюрография, лаборатория текширувларидан ўтказилди.\nҲудуддаги мактаблар ўқувчилари тўлиқ тиббий кўрикдан ўтказилди.\nВилоят ногиронлар реабилитация марказига 24 та ордер берилди.\nДавлат хизматлари агентлиги бўйича\n54 та туғилганлик тўғрисидаги гувоҳнома, 5 та ўлим гувоҳномаси ҳамда 680 кишига паспорт расмийлаштирилди.\n31 нафар тадбиркор давлат рўйхатидан ўтказилди.\n39 та никоҳ гувоҳномаси ва 7 та такрорий никоҳ гувоҳномаси берилди.\nСуд-ҳуқуқ масалалари бўйича\nЖом ва Гирдиқўрғон маҳаллаларининг паспорт олиш муддати ўтиб кетган фуқароларни жаримадан озод қилиш ҳамда уларнинг ҳужжатларига асосан эгалик ҳуқуқини белгилаш учун фуқаролик ва маъмурий ишлар бўйича вилоят судлари судьялари жалб этилди.\nСуд-ҳуқуқ масалалари бўйича 63 та хизматлар амалга оширилди. 3 та нотариал хизматлар бажарилди, 983 кишига ҳуқуқий маслаҳат берилди.\nСанитар-тозалик ишлари бўйича\nЖом қишлоғининг 460 хонадонида термит тарқалганлиги аниқланиб, муаммони ўрганиш ва бартараф этиш учун Ўзбекистон Республикаси Фанлар академияси қошидаги Термитларга қарши курашиш маркази мутахассислари чақирилди.\nТермитга қарши икки марта ишлов берилиб, бунинг учун 30 млн. сўмлик 20 100 дона ғўрак келтирилди.\nТуман давлат санитария-эпидемиология назорат маркази ходимлари томонидан термит ғўраклари хонадонларга тарқатилди.\nИссиқхоналар ташкил этиш бўйича\nЖом ва Гирдиқўрғон маҳаллаларининг 500 та хонадонида имтиёзли кредит ҳисобидан хандак усулида иссиқхона ташкил этиш режалаштирилган.\nБугунги кунгача 266 иссиқхона учун ҳандак қазилди, “Томорқа хизмати” томонидан 57 та иссиқхона ёпилди ҳамда томчилатиб суғориш воситалари ва кўчатлар билан таъминланди.\nТуман ҳокимлиги томонидан кам таъминланган оилаларга томорқа ер майдонларидан самарали фойдаланиш мақсадида маҳаллий бюджет маблағлари ҳисобидан 2182 туп олма, узум кўчатлари, 204 туп лимон кўчати, 11450 дона помидор уруғи тарқатилди.\nҲудудда 18 та техника дарахт кўчатларини суғоришга жалб этилган.\nҲомийлик ишлари бўйича\nАҳоли хонадонлари ўрганилиб, эҳтиёжманд, кам таъминланган оилалар ҳамда ногиронлиги бўлган хотин-қизларга уй жиҳозлари, кир ювиш воситалари, кийим-кечак, озиқ-овқат маҳсулотлари тарқатилди. Жумладан:\nЖом қишлоғида 210 нафар хотин-қизга кир ювиш воситалари ва уларнинг фарзандларига кийим-кечак;\n70 оилага кийим-кечак ва бошқа маҳсулотлар;\n40 оилага озиқ-овқат маҳсулотлари;\n14 та кам таъминланган оилага қорамол берилди;\n14 нафар ногиронларга тикув машинаси ажратилди;\n4 нафар фуқарога ногиронлик аравачалари тарқатилди.\nХотин-қизлар бандлигини таъминлаш мақсадида “Устоз” ўқув маркази томонидан ўқув курслари ташкил этилди, қандолатчилик, тикиш-бичиш, тўқиш бўйича ўқишга жалб этилди.\nУй-жойларни рўйхатга олиш бўйича\n“Ермулккадастр” давлат корхонаси томонидан Жом қишлоғида мавжуд аҳоли турар-жойлари хатловдан ўтказилиб, 1815 уй-жойга кадастр ҳужжатлари расмийлаштирилди.\n436 хонадонга туман ҳокимлиги томонидан эгалик ҳуқуқини белгилаш бўйича қарор қабул қилинди.\nТаълим муассасалари бўйича\nЖом маҳалла фуқаролар йиғинида боғча ёшидаги болалар 528 нафарни ташкил этади.\nВилоят ҳокимлигининг ташаббуси билан маҳалла ҳудудида “Бинафша” номли 60 ўринли замонавий 9-сон давлат мактабгача таълим муассасаси фойдаланишга топширилди. Муассасада 12 нафар мутахассис иш билан таъминланди.\nҚурилиш ишлари “Темир қалқон” масъулияти чекланган жамияти томонидан олиб борилди. Лойиҳанинг умумий қиймати 1 млрд. 668 млн. сўмни ташкил этади. Қурилиш ишларига 1 568,7 млн. сўмлик ва жиҳозларга қарийб (мебель, ошхона, спорт инвентарлари) 1 млрд. сўм маблағ сарфланган.\nҲудуддаги 22-, 23-, 45-умумтаълим мактабларининг йўлаклари янгиланди, спорт заллари таъмирдан чиқарилди, ёритиш чироқлари алмаштирилди, манзарали дарахт кўчатлари ўтқазилди. Мактаб ҳовлиси девор билан ўралди, жиҳозлар билан таъминланди.\nҚишлоқдаги Жом иқтисодиёт ва ижтимоий хизмат кўрсатиш коллежи ҳудуди ободонлаштирилиб, янги ўқув ва мебель жиҳозлари билан таъминланди.\nМаданий тадбирлар ва спорт мусобақалари\nДастурни амалга ошириш давомида Жом қишлоғида 34 марта кўчма кинотеатр томонидан миллий фильмлар, вилоят театрининг спектакллари ҳамда самарқандлик санъаткорларнинг концерт дастурлари намойиш этилди.\nНаврўз байрами умумхалқ сайли сифатида нишонланиб, унда вилоят жамоатчилиги вакиллари қатнашди. Тадбир доирасида миллий таомлар фестивали, кураш, марафон, веломарафон, бўйича биринчилик, шунингдек, халқ ўйинлари ўтказилди.\nЖом қишлоғидаги стадион таъмирланиб, аҳолининг спорт билан шуғулланиши учун зарур шароит яратилди. Мактаблар ва коллеж қошида ўттиздан ортиқ спорт тўгараклари фаолияти йўлга қўйилди.\nТелефон: (366) 233-53-86, 235-63-80\nКиритилган вақти: 22/09/2018 19:20. Кўрилганлиги: 1135\nМатериал манзили: https://samarkand.uz/press/press-releases/nurobod-tumanining-jom-qishlogida-obod-qishloq-dasturini-amalga-oshirish-ishlarining-yakuni-boyicha


Янги йил байрамида барчанинг хонадонидаги дастурхон тўкин-сочин бўлади. Тиниб-тинчимас уй бекаларимиз яқинларига бир-биридан мазали таомлар, газаклар, салатлар тайёрлаш билан овора бўладилар. Анъанага кўра янги йил дастурхонига оливье, мимоза, винегрет каби салатлар тортиқ этилади. Бугун эса биз сиз азизлар билан, мазали аммо тез ва осон тайёрланадиган бир нечта салатлар рецепти билан бўлишамиз.\n«Товуқ ва ананасли» салат\nҚаттиқ пишлоқ - 100 гр\nПиширилган тухум – 3та\nПиширилган лахм товуқ гўшти - 200 гр\nКонсерваланган ананас - 1 бонка\nЁнғоқ – ярим стакан\nЕнгил майонез таъбга кўра\nТайёрланиши: Аввалдан пиширилган лахм товуқ гўштини кубик шаклида кесиб олинади. Ананас ва тухум ҳам шу шаклда тўғралади. Қирғичдан пишлоқ чиқарилиб, майонез билан аралаштирилади. Ёнғоқни майдалаб устдан сепиб юборилади.\nБарра бодринг – 2 дона\nПиширилган товуқ гўшти – 200 г\nТухум – 4 дона\nШивит (укроп) кўкати\nТуз таъбга кўра\nҚора муруч таъбга кўра\nТайёрланиши: Бодрингни яхшилаб ювиб оламиз ва ярим ой шаклида кесамиз. Пиширилган товуқ гўштини ва тухумни кубик шаклида тўғраймиз. Укроп кўкати майда қилиб кесилади. Барчасини таъмга кўра тузлаймиз ва майонез билан яхшилаб аралаштирамиз. Тухум бир оз каттароқ шаклда кесилади.\nМол гўшти - 150 г\nЧерри памилдорлари - 5 дона\nБедана тухуми - 4 дона\n“Салат” кўкати (таъбга кўра)\nЗайтун ёғи - 1 чой қошиқ\nСирка - 1 чой қошиқ\nСаримсоқ пиёз - 1 дона\nТуз (таъбга кўра)\nҚора муруч (таъбга кўра)\nТайёрланиши: Пиширилган мол гўштини сомонча шаклида тўғраймиз. «Салат» кўкатини қўлда узиб-узиб оламиз. Салат қайласи учун зайтун ёғига сирка, туз, қора муручни таъбга кўра солиб, унга эзилган саримсоқ пиёзани қўшиб барчасини аралаштириб оламиз. Тўғралган гўштни ва «Салат» кўкатини тайёрлаб олган қайламиз билан аралаштирамиз. Пиширилга бедана тухумни ва черри памилдориларини икки бўлакка бўлиб оламиз. Ликопка қайлали кўкат ва гўшт аралашмасини солиб, устига тухум ва памилдорларини териб чиқамиз.\nҚулупнай - 100 г\nТайёрланиши: Меваларни пўстидан тозалаб оламиз ва кубик шаклида кесиб оламиз. Сметана ва йогурт қўшиб, меваларни аралаштирамиз. Салат кўкати ёки ялпиз барги билан безатамиз.\nАзиз бекажонлар сизга юқоридаги салатлар рецептлари байрам дастурхонини тузашда қўл келади деб умид қиламиз. Барчангизга яхши кайфият тилаймиз! Янги келаётган йил муборак!\nНашр санаси: 30-12-2019


С начала работы biznes-daily.uz 12 411 625\nГлавная Все новости Узбекистана Аукцион ғолибига ер бериш учун ҳоким қарори талаб этилмайди\nПрезидент қарори билан ер участкасини танлаш материаллари юзасидан белгиланган ташкилотларнинг хулосасини олиш талаби бекор қилинади.\nҚишлоқ хўжалигига мўлжалланмаган бўш турган ер участкаларини бериш ҳамда арихитектура-қурилиш ишларини амалга ошириш тартиб-таомилларини янада такомиллаштириш чора-тадбирлари тўғрисидаги Президент қарори қабул қилинди. Бу ҳақда «Ҳуқуқий ахборот» канали орқали хабар берилди.\nҚарорга мувофиқ, 2019 йил 1 октябрдан:\n«YERELEKTRON» автоматлаштирилган ахборот тизимига ер участкалари бўйича маълумотларни киритиш «Давергеокадастр» органлари томонидан мустақил амалга оширилади;\nер участкасини танлаш материалларини келишиш ва (ёки) у бўйича хулосалар бериш ваколатли ташкилотлар томонидан фақат электрон шаклда амалга оширилади;\nер участкасини танлаш материаллари юзасидан белгиланган ташкилотларнинг хулосасини олиш талаби бекор қилинади;\nер участкаларининг бошланғич нархи тасдиқланган минимал қиймати асосида «Давергеокадастр» органлари томонидан ижобий хулоса берилгандан сўнг 5 кун ичида аниқланади;\nер участкаси «E-IJRO AUKSION» савдо майдончасида электрон онлайн-аукционга участканинг бошланғич нархи аниқлангандан сўнг қўшимча қарор қабул қилинмасдан жойлаштирилади;\nҚорақалпоғистон Республикаси Вазирлар Кенгаши раиси, ҳокимларнинг аукцион ғолиби номига ер участкасини ажратиш бўйича қарор қабул қилиши тўғрисидаги талаб бекор қилинади;\nқурилиш объектларининг шаҳарсозлик ҳужжатларини мажбурий экспертиза қилиш талаб этилмайди.\nАукцион ғолиби бўлган шахснинг айби бўлмаганда маъмурий тартиб-таомилларга риоя қилинмаганлиги учун электрон онлайн-аукцион натижалари тўғрисидаги баённомани бекор қилиш ёки ўзгартиришга йўл қўйилмайди.


Руҳшунос ҳузурида | bekajon\nБош саҳифа › Ўзингизни англанг › Руҳшунос ҳузурида\nЭРКАК ХИЁНАТИГА АЁЛНИНГ ЎЗИ САБАБЧИ…МИ?\nМуштарийларимиздан кўплаб саволлар келишда давом этяпти. Руҳшунос Бахтинисо Азимбоева эса ҳаммангизга ёрдам беришга тайёр. Мутахассисимиз шунингдек, савол эгаларига мурожаати ҳам бор. Руҳшуноснинг жавобидан кейин кимнинг ҳаёти қай тарзда ўзгарди, у қандай натижа кўрди. Мана шулар ҳақида ҳам таҳририятимизга ёзиб юборишингизни сўраймиз.\nДУЧ КЕЛГАН ЖОЙДА УХЛАБ ҚОЛСАНГИЗ… ёки зарарли одатлар «сири»\nТирнoқ тишлаш, эснаш, ўтирганда oёғини ликиллатиш, қўлига илашган юмшoқ майда жисмлар (гугурт чўпи, дараxт нoвдалари ва ҳ.к)ни синдириш, дуч кeлган қoғoзга имзo қўйиш ва шунга ўxшаш «ўрганиш»лар кишиларнинг у ёки бу муаммoга йўлиққанини билдиради. Бундай xунук oдатлар, биринчи навбатда, кишининг маданий даражасини бeлгилаб бeриши сир эмас. Бирoқ, сиз унинг ўзини тутишига қараб, уни қандай муаммo қийнаётганини билиб oлишингиз ва унга ёрдам бeришингиз мумкин. Шундай қилиб...\nМЕҲР ОЛОВ, ТАГИГА ЎТИН ТАШЛАБ ТУРИНГ\nАксарият инсонларнинг кўп вақти, кучи, умуман олганда, ҳаёти кимнидир тарбиялаш билан ўтиб кетади. Ваҳоланки кимнидир эмас, балки ўзининг ички дунёқарашини, тафаккурини ўзгартирса, атрофдагиларнинг унга бўлган муносабати, албатта, ўзгаради, бошқача бўлади. Демак, малакали руҳшунос Бахтинисо опа Азимбоева ўз маслаҳатларини беришда давом этади.\n«ҚЎЛИМДАН КЕЛМАЙДИ» ДЕМАНГ!\nБоланинг тарбияси онанинг ҳомиладорлигиданоқ бошланади. Оиладаги шарт-шароитлар, меҳр-муҳаббат, атрофдагиларнинг муносабатлари боланинг тарбиясида жуда катта роль ўйнайди. Ичкихислатларимизнинг шаклланиши, қобилиятимизни тўғри йўналтира олишимиз, ҳаётда ўрнимизни топа олишимиз, оиладаги муҳитга боғлиқ. Айниқса, ўғил болаларимизни ҳақиқий йигит сифатида тарбиялаш учун, уларга болалигиданоқ тўғри сабоқлар бериш катта аҳамиятга эга. Бугун сизларга ана шундай сабоқлардан баъзиларини тавсия этаман.


Маънавий қашшоқлик жиноятга бошлади — Huquq\nHome / Жиноят ва жазо / Маънавий қашшоқлик жиноятга бошлади\nМаънавий қашшоқлик жиноятга бошлади\n16.05.2019\tЖиноят ва жазо 124\nТўйчи (исмлар ўзгартирилган) эрталабдан синфдоши Али билан шаҳарга ишга кетди. Йигитлар кечга яқин қайтишди. Тўйчи ишда киядиган кийимларини Алиникида қолдирди.\nУйига кетаётиб, таниши Зоирни кўриб қолди. Биргалашиб спиртли ичимлик ичишди. Уларни учратиб қолган Зоирнинг отаси ўғлини қулоғидан чўзиб олиб кетди. Тўйчи ҳам уйига кетаётганди. Лекин йўлда фикридан қайтди. Ижарага берилган уйга бориб, хабар олмоқчи бўлди ўзича.\nТўйчининг онаси бўш турган уйига Матлубани оиласи билан ижарага қўйган эди. Аёл Туркияга ишлашга кетган. Ўғли Ёрбек автомашина ювиш шохобчасида ишлайди, кўпинча ўша ерда тунаб ҳам қоларди. Қизи Лазиза эса баъзан уйда ёлғиз қоларди.\nЭшикни тақиллатгач, ичкаридан «ким» деган овоз келди.\n— Мен Тўйчиман, — деди у.\nЛазиза эшикни очганда у ичкарига кирмоқчи бўлди.\n— Кун кеч бўлиб қолди, уйга кирманг, — деди қиз.\n— Бошқа эркаклар кириб юрибди-ку, биз кирсак нима қипти?\nҚиз маст йигитга бас келолмаслигини билиб, акасига қўнғироқ қилди. Ёрбек бирга ишлайдиган таниши Дилмуродни олиб, тез етиб келди.\n— Турли гаплар эшитаяпман, уйга ҳар хил эркаклар келаётганмиш, — деди ичкилик таъсиридан чайқалиб турган Тўйчи.\n— Бўлмаган гап. Синглим ёлғиз эмас, холам билан туради. Мен ўзим тез-тез хабар олиб тураман. Одамлар ҳар нима деб гапираверади-да, — деди Ёрбек.\nШиракайф Тўйчи бир гапга ёпишиб олди:\n— Онам эшитса, ёмон бўлади. Чиқариб юборади, — деди.\n— Ижара пулини олдиндан тўлаб қўйганмиз. Шу ой тугасин, чиқиб кетамиз, — деди у билан тортишиб ўтиришдан фойда йўқлигини билган Ёрбек.\nИкковлон Тўйчини уйига кузатиб, ишхонага кетишди. Лекин Тўйчи уйигача бормади, яна изига қайтди. Эшик олдига келиб, Лазизага:\n— Ташқарига чиқ, сенда гапим бор, — деди.\nБу пайтда қиз телефонда таниши Элбек билан гаплашаётганди. У Лазизага куракда турмас гаплар айтди. Бу гапларни Элбек эшитиб турганди.\nОрадан кўп ўтмай уй олдида машина тўхтади. Элбек 4-5 нафар йигитлар билан келиб, Тўйчига ташланиб кетди. Унинг дуч келган жойига уриб-тепиб кетишди.\nТўйчининг жаҳли чиқди. Бу жанжални Ёрбек билан Дилмурод уюштиришган, деб ўйлади. Миясида шум фикр пайдо бўлди, улардан ўч олишни ўйлади. Тобора жаҳлига эрк бераётган йигитнинг ичидаги шайтон уни хун олишни бугундан қолдирмасликка ундарди.\nТун ярмидан оққан бўлишига қарамай ўзини хўрлангандек сезаётган Тўйчи ичидаги шайтон измидан чиқолмас, тобора ўзини унинг измига ташларди.\nУ дўсти Алининг дарвозасини уриб, чақирди. Тўйчининг мастлигини кўриб:\n— Нима қилиб юрибсан, уйингга бор, — деди у.\n— Кийимларимни олиб бер, — деди Тўйчи.\nАли уйи томон кетди. Тўйчининг кўзи хонтахтадаги пичоққа тушди. Алининг келишини кутмай, пичоқни олиб кетди.\nАвтомобиллар ювиш жойи учта дарвозали экан. Дарвозалар ёпиқ. Тўйчи одам кирса бўладиган тешик топди. Ўша ердан ичкарига кирди. Хонада Ёрбек бир ўзи ухлаб ётганди. Ўч олиш хаёли бутун вужудини эгаллаган йигит ожиз аҳволдаги Ёрбекка ташланди.\nҚаттиқ яраланган йигит омон қолиш илинжида кўчага югурди. Бироқ кўп юрмади, оғриқдан ерга йиқилди. Ярим тунда бу йўлдан ҳеч ким юрмади. Натижада йигитнинг жони шу ерда узилди. Ёрбекка ёрдам қўлини чўзадиган кимса топилмади. Тўйчи иш жойига келаётган Дилмуродга йўлиқди.\n— Бу ёққа кел. Мени дўппослаганлар орасида сен ҳам бормидинг? — деди пишқириб.\n— Йўқ. Кимни айтяпсиз, мен у ерда йўқ эдим, — деди Дилмурод.\nТўйчи пичоқ билан унга ҳам ташланди. Қўлидан яраланган Дилмурод ортига қарамай югурди. «Қасоскор» йўлда йиқилиб, Дилмуродни кўздан қочирди. Аксинча бўлганда уни ҳам Ёрбекнинг ҳолига соларди…\nТўйчи уйига келганида унинг афт-ангорини кўрган онаси тез ёрдамни ҳам, ИИБ ходимларини ҳам «оёққа турғизди». Ўзича ўғлининг қилмишларидан бехабар она Тўйчини шу аҳволга солганларнинг «ковушини тўғрилаб» қўймоқчи эди. Тонгда эса асл ҳақиқат ошкор бўлди.\nСуд ҳукми билан Тўйчи 18 йил муддатга озодликдан маҳрум қилинди.


Қочоқ талаба: Норма 5 кило, далада эса пахта деярли йўқ\nПахта даласидан қочиб келган бир неча талабадан бири Озодликка боғланиб, 5 килодан оз пахта терган талабалар ўқитувчилар томонидан калтакланаётганини айтди.\nДекан калтаклаган талабалар пахтадан қочди\nТошкент Тўқимачилик ва енгил саноат институтида таҳсил олиши ва исмини ошкор қилмаслигимизни сўраган талаба Озодликнинг "Эркин микрофон"ига боғланди ва пахта теримидан қочиб келганини айтди.\nШартли равишда Асрор, деб номлаганимиз талабанинг айтишича, у билан бирга яна бир неча талаба теримни ташлаб Тошкентга қайтган ва бунга ўқитувчилар томонидан калтаклангани сабаб бўлган.\n- Биз кеча пахтадан қочиб келдик. Далада пахта қолмаган почти. 5 кило норма қўйишган. Захда ўтириб-ўтириб қайтиб келамиз. 5 килодан кам терган талабаларни штабга йиғволиб, ўқитувчилар катлаклаяпти. Биз обедгача далада юрардик, кейин қайтардикда. Бир-икки марта айтмай кетдик. Кейин штабга киргизишди. У ерда сўраб ўтирмасдан деканлар тап-тап уриб ташлашди, дея ҳикоя қилади Тошкент Тўқимачилик ва енгил саноат институти талабаси.\nУнинг сўзларига кўра, у ўқийдиган ва Озодлик орқали ошкор қилмаслигимизни сўраган факултетнинг декани Асрор ва унинг ўртоғини тушдан кейин пахта даласини сўроқсиз тарк этгани учун қаттиқ калтаклаган.\n- Кеча битта боламизни деканимиз урганда. Унинг нозик жойига урган, қизариб, ишиб юролмай қолди. Мажбур қайтдик Тошкентда. 15 октябрдан қайтамиз, дейишган эди. Ҳалиям юрибмиз. Ҳам пахтасига бориб териб берганимиз, ҳам калтак еганимиз бизга қаттиқ алам қилаяпти. Далада умуман пахтанинг ўзи йўқ, дейди Асрор.\nНозик жойига урилган талаба шифокорга борди\nАсрорнинг сўзларига кўра, калтакланган бир неча талаба Тошкентга қайтган ва тўғри шифохонага борган.\nНозик жойидан калтакланган талабани кўздан кечирган шифокор зудлик билан даволанишни тавсия қилган.\nАсрорнинг яна ҳикоя қилишича, улар жойлаштирилган жой - Жиззах вилоятининг Пахтакор туманида янги қурилган коллежлардан бирининг биноси ва бу бино зах, совуқ.\nАсрор ўзи ва кўпчилик шериклари шамоллагани, аммо хаста бўлишларига қарамай ўқитувчилари томонидан ҳосили битаёзган пахта далаларига чиқишга мажбурланаётганини айтмоқда.\nБундан ташқари, талабалар уларга берилаётган озиқ-овқатдан ҳам қонимаганлар.\nТошкент Тўқимачилик ва енгил саноат институти талабалари биринчилардан бўлиб — 5 сентябр куни Тошкент Жанубий терми йўл вокзалидан поездларда Жиззах вилоятига пахта теримига жўнатилган эди.\nЗўравон деканларнинг ихчам рўйхати\n"Эркин микрофон"га боғланган талаба тилга олган маълумотларни Озодлик ҳозирча бошқа манбалардан тасдиқлатишга муваффақ бўлмади.\nАммо, олий ўқув юрти ўқитувчилар ва раҳбарлари томонидан талабаларнинг калтакланиши ҳақида бунга қадар ҳам Озодликка мурожаатлар бўлган.\nЖумладан, Қорақалпоғистон Давлат университети Химия-технология факултети декан Максет Жоллибоевич Айимбетовнинг пахта терими чоғида талабаларни калтаклаётгани акс этган видеотасма Youtube порталига жойлаштирилган эди.\nОзодлик декан билан боғланган ва у Озодлик саволларига жавоб беришдан бош тортган эди.\nБундан ташқари, Озодликка боғланган Термиз Давлат университети талабаси олийгоҳнинг ўқув ишлари бўйича проректори Шукур Хуррамов пахта нормасини бажармаган талабаларга нисбатан куч ишлатиб, уларни ёмон сўзлар билан ҳақорат қилаётганидан шикоят қилган эди.\nПрофессор Хуррамов Озодлик билан суҳбатда талабаларга тарсаки тушириб туришини тасдиқлаган эди.\nТошкент Тўқимачилик ва енгил саноат институти талабаларини калтаклаган деканнинг исми ва у қаттиқ калтаклаган талабалар соғлигига оид тафсилотлар Озодликка маълум.\nАммо талабалар олий ўқув юртида ўқиш имконидан маҳрум бўлишидан хавотир қилиб бу тафсилотларни маълум муддат ошкор этмаслигимизни сўрашди.\nҚуйида талабалар калтакланаётганидан норози бўлиб Озодликка боғланган навбатдаги талаба - Тошкент Тўқимачилик ва енгил саноат институтининг шартли равишда Асрор, деб номлаганимиз талабаси билан суҳбатни тўлиқ тинглашингиз мумкин.\nТошкент Тўқимачилик ва енгил саноат институти талабаси билан суҳбат.


2007 йилда руминиялик инженер Yahoo Messenger орқали иш вақтида рафиқаси ва акаси билан мулоқот қилгани учун ишдан бўшатилган эди.\nЕвропадаги ишчи-ходимлар иш вақтида ижтимоий тармоқларда шахсий хабарларини ёзишдан олдин етти ўлчаб бир кесишларига тўғри келади, чунки Инсон ҳуқуқлари бўйича Европа суди компанияларга ўз ходимларининг онлайн мулоқотларини кузатиш ҳуқуқини берди. Бу ҳақда tribune.com'га асосланиб Qalampir.uz сайти хабар бермоқда.\nСўнгги пайтларда компания ходимлари иш вақтида ижтимоий тармоқлардан нафақат хизмат юзасидан, балки ўзларининг яқинлари билан ҳам мулоқот қилиш ҳолатлари кўпайгани бунга асосий сабаб қилиб кўрсатилмоқда. Буларнинг барчаси 2007 йилда руминиялик инженернинг Yahoo Messenger орқали иш вақтида рафиқаси ва акаси билан мулоқот қилгани учун ишдан бўшатилганидан кейин бошланди. Инженер Руминия судига компания устидан шикоят қилган, суд эса компания қарорини ёқлаб ҳукм чиқарган.\nИнсон ҳуқуқлари бўйича Европа суди бу иш юзасидан Руминия судининг қарорини тўла-тўкис қўллаб-қувватлаган ва компания инженернинг ҳуқуқи бузилмаган деб топди.\n“Компаниялар ходимларнинг иш вақтида нима билан шуғулланаётганлигини билишга ҳақлидирлар”, – дейди Инсон ҳуқуқлари бўйича Европа суди.\nИнсон ҳуқуқлари бўйича Европа судининг қабул қилган янги қарори инсон ҳуқуқлари бўйича Европа конвенсиясини ратификация қилган барча давлатлар учун мажбурий ҳисобланади.\n12:36 Маст ҳолатда беморга тиббий ёрдам кўрсатмаган шифокорлар ишдан бўшатилди


Қиз йигитнинг пулини ечиш учун бармоғини...\n06.04.2020 18:31 0 5208\nПортугалиялик Мария Мальвейра мобиль банкка кириш учун йигитнинг бармоғини узиб олди, деб хабар берди «The Sun» таблоиди.\nНашрнинг ёзишича, қиз Диого Гонсалвесга «тиззада рақс тушишни» таклиф этиб, уни стулга боғлаб қўяди ва бўғиб ўлдиради. Шундан сўнг Мариана Фонсека исмли ҳамшира таниши ёрдамида йигитнинг бармоғини кесиб олади. Бу онлайн-банкка кириш ва шоппинг қилиш учун зарур эди.\nҚотилликка Гонсалвесга марҳум онасидан 60 минг фунт стерлинг мерос қолгани сабаб бўлган бўлиши мумкин.\nЙигитнинг қолдиқлари 27 март куни: танаси қотиллик содир этилган жойдан тахминан 15 миль узоқликдаги Сагреш шаҳри яқинидан, боши эса тахминан 55 миль қарама-қарши тарафдан топилган. Қўл-оёқлари эса ҳалигача йўқ.\nАйни вақтда қиз ҳибсга олинган, тергов ҳаракатлари давом этмоқда.\nжиноят қотиллик Португалия


Ўзбек пиллачилигида ҳам, хусусан пахтачиликда қўлланилаётган айни иллат: мажбурий меҳнат қўлланилади, бунга ҳуқуқ тартибот идоралари ва маҳаллий ҳукумат босим кўрсатади, бюджетдагилар ўлпон тўлашга мажбур. «El tuz» Ўзбек-герман форуми раҳбари Умида Ниёзова томонидан лутфан тақдим этилган ҳисоботнинг қисқача вариантини чоп этади.\nПилла етакчи ишлаб чиқарувчи сифатида, Ўзбекистон давлат секторида фермерлар ва ишчилар ҳуқуқларини поймол қилиш ва қишлоқ аҳолисининг камбағалллик заифлигидан фойдаланиб, уни ишлаб чиқаришга мажбурий жалб этишга асосланган. Ўзбекистонда фермер ва ҳукуматга оид идоралар ҳукумат томонидан белгиланган қоидаларига риоя қилган тарзда, пилла етиштиришга мажбур. Улар фойда олмасдан ёки жуда арзимас фойда олиш учун ҳеч қандай имкониятдан маҳрум, ҳатто қарздор бўлароқ ҳукумат расман белгилаган нархда пилла сотишлари керак.\nТизимнинг асоси сифатида, қишлоқ аҳолисининг камбағаллигидан, яъни кўплаб фермерларнинг ўтин ёки озиқ-овқат эвазига ишлашга мажбурлигидан фойдаланилади, масалан, айни нарсалар эвазига маҳаллий ишчилар ёрдамида улар ишлаб чиқариш режасини бажаришлари мумкин.\nИпак саноати бошқаруви Қишлоқ ва сув хўжалиги вазирлиги ( «Қишлоқ хўжалиги вазирлиги» ) ва «Ўзбекенгилсаноат» давлат-аксиядорлик компанияси ўртасида бўлинади. Қишлоқ хўжалиги вазирлиги хом ипак ишлаб чиқариш назорат қилади. Ҳар бир вилоятда маҳаллий уюшмалар «Пилла» бўлимлари бор. Ипак қуртларининг ва хом пилла, йиғиш марказлари назорат бўлими томонидан қабул қилиниб, жўнатилади ва тартиблаштирилади, ипак қурти парваришланиб пилла ишлаб чиқариш учун фермер хўжаликлари билан шартномалар тузилади.\nШунингдек, «Пилла» бўлимларининг агрономлари ипак ишлаб чиқариш мавсумида мунтазам равишда заводлар ва тест жараёнини текширади фермерларнинг олдига ташриф буюради.\n«Ўзбекенгилсаноат» йигириш, тўқиш, ва ипак маҳсулотлари экспорти, жумладан, қайта ишлаш ва ипак экспортини назорат қилади. Мамлакатда 36 катта ипак йигириш корхоналари бор ва «Ўзбекенгилсаноат» ёки уларнинг ягона эгаси, ёки (Япония, Жанубий Корея, Хитой, АҚШ, Буюк Британия ва Швейцария сармоядорлари билан бирга назорат аксиясига эгалик қилади.\n«Ўзбекенгилсаноат» пиллани, ҳукумат ўрнатилган харид нархларида сотиб олувчи ягона буюртмачи. Ипак ишлаб чиқариш ва хусусийлаштириш, монополиядан чиқариш ва рақобатни учун «Ўзбекенгилсаноат» ва давлат қўмитаси билан ҳамкорликда қишлоқ ва сув хўжалиги вазирлиги томонидан ҳар йили бир қатор учун сотиб олиш нархлари режасини белгилайди.\nПилла сотишдан олинадиган жами даромад ва даромаднинг қандай ишлатилиши ҳақида жуда оз очиқ ахборот мавжуд. Бир фермер, пилла сотишдан тушган даромад қандай сарфлангани ҳақида савол бергани учун бошқа бир фермерга таҳдид солганини таъкидлади «Бир куни, фермерлардан бири учрашувда ҳокимга ҳукумат ипак экспортидан олинган даромадлар қаерга сарфлангани ҳақида савол берди.\nТуман ҳокими унинг сўзини бўлди: «Агар ҳақиқатан билишни истайсизми? Бу сиз учун қизиқарлим? Унда, эртага мен сизнинг уйингизга ўлчовчини юбораман; У [у фермерлар тирикчилик учун муҳим даромад манбаи бўлса-да, фермерлар ижарага қишлоқ хўжалик ерида сабзавот етиштириш тақиқланади] Сизнинг боғингизни ўлчашади ва бир вақтнинг ўзида баён қаерда пилла сотишдан пулнинг ҳисобини билдиришади. Тушунарлими? »\nЎзбекистонда ипак аксарият тут дарахтидан олинадиган пилладан етиштирилади. Бутун мамлакат бўйлаб уларни қўлда етиштириш учун сафарбарлик, 30-40 кун давом этади. Кўп вақт талаб қилинадиган жараён ҳисобланади. Ўстириш даври нисбатан қисқа бўлса-да, у вақт, сармоя ва ресурслар талаб қилади. Қашқадарё вилояти Шаҳрисабз туманидан бир деҳқонга кўра, «Яхши пилла олиш учун, сиз бошқа ҳамма ишингизни четг қўйишингиз ва фақат пилла билан шуғулланиш керак.»\nПилла ҳосил бўлгач, ишлаб чиқарувчи тут шохларидан уларни қўлда ажратиб олади, ва жонли пиллани қутиларда туман йиғиш марказларига етказиб беришади. Бир деҳқоннинг айтишича: «Биз эрталаб 3.00 дан туриб кечгача ишлаймиз. Биз тоза тут барглари келтирамиз, тут баргларини тўплаб ва уларнинг хоналарини шамоллатамиз. Биз бир ёки икки соат уйқуга кетамиз, ва шу билан барча иш яна бошидан бошланади. Кимдир хонада навбатчи бўлади, унга вазифа ҳар доим бўлади. Лекин фақат ярим кун учун, ой бошида тўрт марта, ундаям куннинг иккинчи ярмида бошқа ишлар билан шуғулланиш мумкин, бир кун ухлаб, кейин бир душ қабул қилиб, тағин иш… »\nПилла ишлаб чиқаришга фермерни мажбур қилувчи ҳеч бир ҳуқуқий база бўлмаса-да, «Пилла» ҳудудий филиали, пилла ишлаб чиқариш учун фермер хўжаликлари билан шартномалар тузади. Ҳукумат Фармонига кўра «Пилла» вилоят филиаллари 1 апрелдан 1 февралгача фермер томонидан пилла ишлаб чиқариш ва олдиндан тўлаш учун фермер хўжаликлари билан шартномалар имзолашни талаб қилади. Қонунга кўра, фермерларга аванс миқдори фермерлар кутилган пилла умумий ҳажмининг камида 30% билан мос келиши керак. Ўз навбатида, келгусида ишлаб чиқариш миқдори қутилар сонига боғлиқ бўлади унга юклатилган стандартларга қараб фермер ипак қурти личинкаларини қабул қилади. Аванс ҳам пилладан кутиладиган нархга боғлиқ.\nШу билан бирга, биз билан суҳбатда фермерлар, ўз ўартномалари пилла ишлаб чиқариш талабларини ўз ичига олмаслиги, қонун эса мажбурий меҳнатни тақиқлашини айтишади. Сурхондарё вилояти Музработ туманидаги бир деҳқон жумладан шундай дейди: «Мен пилла етиштиришдан воз кечишга журъат қилган ҳамкасбларим ҳақида эшитмаганман. Ҳар йилнинг январ ойида вилоятимизда, «Пилла» ҳудудий филиали туман филиали пилла етиштириш бўйича ҳар бир фермерни шартнома формасини имзолашга мажбур қила бошлашади. Акс ҳолда, фермер ери тортиб олинади. Лекин давлат ерни 49-йилга берган ижара шартномасида пилла ҳақида ҳеч нарса айтилмаган. Ер ижара шартномасининг 3.1 бандида давлат қишлоқ хўжалик маҳсулотларини етиштириш учун буюртма қилиши мумкин, деб қайд этилган. Ҳокимлик [вилоят ёки туман ҳокимлиги] доимий шартноманинг айни бандини писанда қилади «.\nБундан ташқари, биз фермерларнинг қай бири билан гаплашмайлик, улар ҳеч қачон шартномани қўлларига олишмаганини билдиришган; Ҳеч ким шартнома шартларини билмайди, ва ҳатто уларнинг айримлари бўш формаларга имзо чекишга мажбур бўлишган эди. Бир деҳқоннинг айтишича: «Улар фермерларга шартномалар нусхаларини беришмайди. Улар буни фақат адвокат ва ҳоким шартнома қонуний кучга келтириши керак, деб ўзларини оқлашади. »\nБир фермер шундай дейди: «пахта ва буғдой ҳукумат учун Ўзбекистонда стратегик экинлар – буни тушуниш мумкин, уларни етиштиришни биздан талаб қилиш мумкин. Лекин ипак зарур эмас. Шунга қарамай, ҳар йили фермерлар туман ҳокимлиги томонидан ипак қурти ишлаб чиқариш учун мажбурланади. Улар фақат ҳудудий «Пилла» туман бўлимидан фермерларга шартномалар олиб ва шартномалар бўш формаларини имзолашга мажбур. Фермерларнинг 99%, ҳатто шартнома нусхасини олишмайди.»\n«Пилла» бўлимлари шартномалар билан шуғулланаётган айни пайтда, маҳаллий ҳокимликлар, фермерлар учун уларнинг ер майдонларига қараб пилла тайёрлаш нормаларини тайинлайди.\n“Жиззах вилояти ҳокими Акмал Абдуллаев «17 июн 8:00 да, фермерлар билан учрашув чақирган ва вилоятдаги 1200 фермер хўжалигининг ҳар бирига 250 килограммдан пилла сотиб олиш ва топширишлари лозимлигини белгилаган. Вилоятда 54 мактаб. Ҳар бир мактаб директори 75 кг пилла етказиб бериши керак. 22 та болалар боғчалари, ҳар бир раҳбарга 50 килограммдан пилла топиб бериш вазифаси қўйилган. Жиззах вилоятида 12 касалхона бор. Ҳар бир касалхонада 500 килограмм пилла ишлаб чиқариш керак.\nФермерлар ва бошқа [муассаса] раҳбарлари белгиланган меъёрдаги режани бажариш учун йўл топиши керак, ёки прокурор ҳар бир [хўжалик ёки ташкилот]да текширув ўтказади. Ҳокимининг режани бажариш учун уч кун муҳлат берди. Айни пайтда, кўпларбуни бажаришди. Пилланинг бир килоси 15.000 сўмни ташкил етади. Ўз нутқининг бошида Жиззах ҳокими, буйруқ бош вазир томонидан [пилла ишлаб чиқариш учун] бўлганини тан олди. »\nЯна бир деҳқон бизга айтдики: “Энди яна қўшимча Пилла ишлаб чиқарган фермер, бир килограмм 6000 сўм [ўртача расмий нархи] ўрнига 15,000-20,000 [тахминан 4 $ USD] сўмдан режани бажаролмаган фермерга сотади». Пилла бўйича барча давлат ва бюджет ташкилотлари учун мажбурий бир режа бор. Мактаблар, қишлоқ касб-ҳунар коллежлари, касалхоналар, поликлиникалар ва қишлоқ врачлик пунктлари учун»


Қозоғистонда уч ойда 6 млн. одам вакцина билан эмланади\nБуни Ҳукумат мажлисида ҚР Бош вазири Асқар Мамин маълум қилди.\n– Бизнинг ҳозирги асосий вазифамиз – санитария-эпидемиологик вазиятни барқарорлаштириш ва вакцина билан эмланганлар сонини кўпайтиришдир. Ушбу йўналишда аниқ ишлар ташкил этилган. Вазирлик томонидан эмлаш режаси ишлаб чиқилган. Жорий йилнинг апрель-май ва июнь ойларида минтақаларда ҳар ойда 2 млн. одам вакцина билан эмланади, – деди Бош вазир.\nВазирлик маълумотларига кўра, сентябрь ойигача 10 млн. одамни эмлаш режаланган.\n– Соғликни сақлаш тизими зарур дори-дармон ва тиббий анжомлар билан таъминланди. «СК-Фармация» МЧБ омборлари ва дорихоналарида 2 ойлик дори-дармон захираси яратилди. Шунингдек, барча минтақалар 3 ойлик дори-дармон, шахсий ҳимоя воситалари билан таъминланиб, барқарорлаштириш жамғармалари ташкил этилган.\nМухтасар қилиб айтганда, Президент Қасим-Жўмарт Тўқаевнинг барча кўрсатмаларини бажариш юзасидан тизимли ишлар олиб борилмоқда, – деди Асқар Мамин.\nРrimeminister.kz, 2021-04-08, 04:38 108\nЕрлар давлатга қайтарилмоқда 2\nТўйхона ўрнида – спорт иншооти 2\nЯнги туманга ҳоким тайинланди 2\nНоқонуний қуроллар сотиб олинади 2\nИслоҳотлар изчил давом эттирилмоқда 2


ҲАЗРАТИ ОЙИША (Мўминлар онаси) - Fitrat.uz\nБош саҳифа / Аёллар сахифаси / ҲАЗРАТИ ОЙИША (Мўминлар онаси)\nҲАЗРАТИ ОЙИША (Мўминлар онаси)\nYanvar 18, 2019\tҲАЗРАТИ ОЙИША (Мўминлар онаси)da fikr bildirishni o'chirish 215 Кўришлар\n«Динингизнинг ярмисини бу Ҳумайродан ўрганинглар».\nҲазрати Пайғамбар (соллаллоҳу алайҳи ва саллам) бир куни тушларида Жаброилни (алайҳиссалом) кўрдилар. У зот Пайғамбаримизга Абу Бакр Сиддиқнинг (розийаллоҳу анҳу) қизлари Ойишанинг тасвирлари туширилган ипак рўмолчани кўрсатиб: «Эй Набий, дунё ва охиратда жуфти ҳалолингиз бу кишидир», дедилар. Расулуллоҳ (соллаллоҳу алайҳи ва саллам) дастлаб бу тушга унча аҳамият бермадилар. Аммо ҳар куни бир хил туш кўравергач, бунда илоҳий ишора борлигини сездилар. Сўнгра ҳазрати Абу Бакрнинг (розийаллоҳу анҳу) ҳузурига бориб, тушларини айтиб бердилар. Абу Бакр (розийаллоҳу анҳу) ниҳоятда хурсанд бўлдилар. Чунки Пайғамбарни (алайҳиссалом) куёв қилиш катга шараф эди. Пайғамбаримизни (соллаллоҳу алайҳи ва саллам) уйларига кузатиб қўйгач, Ойишани чақирдилар-да, бир сават хурмо бериб, уни Аллоҳ Расулига (соллаллоҳу алайҳи ва саллам) олиб боришини ва у зотдан:\n«Ё Расулуллоҳ, бизнинг уйимизда бор хурмонинг ҳаммаси шу. Сизга ёқдими?» деб сўраб келишни буюрдилар. Ойиша ҳеч нарсадан хабарсиз ҳолда отаси берган топшириқни айтишганидек бажариб келди. Абу Бакр Сиддиқ: «Қизим, Аллоҳнинг элчиси сенга нима деб жавоб бердилар?» деб сўраганларида, Ойиша (розийаллоҳу анҳо): «Атбатта, Аллоҳ барака берсин!» деб жавоб берганларини айтди.\nБу жавоб Абу Бакр Сиддиқнинг (розийаллоҳу анҳу) севинчларига севинч қўшди, аммо кўнгиллари бошқа бир ҳолатдан ташвишда эди. Яъни, Ойиша у пайтда яқин дўстлари Мугъим ибн Адийнинг ўғли Жубайрга унаштирилган эди. Қандай қилиб бўлса ҳам бу қийин аҳволдан ёруғ юз билан чиқишни ўйлар эдилар. Кўп ўтмай теран фаросат ва ақл ишлатиб, бу муаммони ҳам ҳал қилдилар.\nОйишани Пайғамбаримизга (соллаллоҳу алайҳи ва саллам) унаштириб қўйдилар. Бу ҳодиса ҳазрати Абу Бакрнинг (розийаллоҳу анҳу) завжаларидан бошқа ҳеч кимга билдирилмади. Пайғамбаримиз (соллаллоҳу алайҳи ва саллам) аввалгидек тез-тез ҳазрати Абу Бакр (розийаллоҳу анҳу) уйларига келиб турар, Ойишага яхши муомалада бўлишларини тавсия қилардилар. Ёш Ойиша кўп вақтларши тенгдошлари билан ўйнаб ўтказар эди. Энг яхши кўрган машғулоти қўғирчоқ ўйнаш бўларди.\nШу тарзда орадан йиллар ўтди… Мўминлар Ясрибга ҳижрат қилиб, у ерга жойлашдилар. Пайғамбаримиз (соллаллоҳу алайҳи ва саллам) муҳожирлар билан ансорларни ҳамда ўзаро доимий мужодалада бўлган Авс ва Ҳазраж қабилаларини имон ва Ислом йўлида бирлаштирдилар. Мадина атрофида яшовчи яҳудийлар билан ҳам дўстона муносабатлар ўрнатилди.\nСаодатли никоҳ маросими\nҲазрати Абу Бакр (розийаллоҳу анҳу) Пайғамбаримиз (солаллоҳу алайҳи ва саллам) бу тўғрида сўз очавермагач, ҳузурларига кириб, масалани изҳор қилдилар.\nТўй ҳам бўлиб ўтди. Ойиша (розийаллоҳу анҳо) Пайғамбарнинг (алайҳиссалом) мўьтабар хонадонларига келин бўлдилар. Сеплари орасида қўғирчоқлари ҳам бор эди. Бўйлари етиб, келин бўлишларига қарамасдан, болалиқдаги беғубор ҳаваслари ҳамон кетмаган эди.\nБир куни Пайғамбаримиз (соллаллоҳу алайҳи ва саллам) Ойиша онамизиинг (розийаллоҳу анҳо) хоналарига кирсалар, бир нечта кўғирчоқларига келинчак либосини кийдириб, баъзиларига қанот ҳам тақиб қуйган эканлар. Пайғамбаримиз (алайҳиссалом) нима учун бундай қилганини сўраганларида ҳазрати Ойиша (розийаллоҳу анҳо):\n— Булар Сулаймоннинг (алайҳиссалом) отларидир, — деб жавоб берди.\n—У ҳолда қанотларга не ҳожат? – деб сўрадилар Пайғамбаримиз (соллаллоҳу алайҳи ва саллам).\n— Сулаймон (алайҳиссалом) отларининг қаноти йўқмиди… Бунга жавобан Пайғамбаримиз (алайҳиссалом) кулиб қўяқолдилар…\nЯна бир куни Расулуллоҳ (соллаллоҳу алайҳи ва саллам) уйга кирсалар, Ойиша онамиз ухлаб қолган, бир қўй кириб, янги пиширилган нонларни емоқда эди. Расулуллоҳ (соллатлоҳу алайҳи ва саллам) кулиб кўйдилар-да, Ойиша онамизни оҳиста уйғотиб, яхши сўзлар айтиб, ҳазиллашдилар.\nСуюкли ва вафодор завжа\nҲазрати Ойиша (розийаллоҳу анҳо) муборак хонадонда ақл, илм ва фикр жиҳатидан тез камол топа бордилар.\nБир бека сифатида Пайтамбаримизнинг (соллаллоҳу алайҳи ва саллам) бутун хизматларини бажарар, керак бўлганида тасалли берар эдилар. Пайғамбаримизнинг (соллаллоҳу алайҳи ва саллам) муборак сўзлари ва амалларидан иложи борича кўпроқ нарса ўрганишга ҳаракат қилдилар. Бу фазилат Ойиша онамизни Аллоҳ Расулининг (соллаллоҳу алайҳи ва саллам) энг суюкли завжаларига айлантирган асосий сабаблардан эди.\nҲазрати Ойишада ҳам аёллар табиатига хос рашк ва шунга ўхшаш ҳиссиётлар бор эди. Ғазотлардан бирига Ойиша онамиз билан ҳазрати Умарнинг (розийаллоҳу анҳу) қизлари Ҳафса онамиз (розийаллоҳу анҳо) ҳам чиққан эдилар. Сарвари олам (алайҳиссалом) сафар асносида Ойиша онамизнинг маҳфасларига (кажава) тез-тсз келиб турар, у киши билан суҳбатлашиб кетардилар. Бу орада бир куни Ҳафса онамиз (розийаллоҳу анҳо) билан Ойиша онамиз (розийаллоҳу анҳо) билдирмай, ўрниларини алмаштиришди. Набий (алайҳиссалом) бундан бехабар, ҳазрата Ойишанинг маҳфасларига яқинлашиб келиб, суҳбатлаша бошладилар.Ҳар тарафи ёпиқ маҳфасдаги Ҳафса онамиз худди Ойиша онамиздек сўзлаб, вазиятни билдирмадилар. Қоронғи тушиб карвон дам олиш учун тўхтади. Ойиша онамизнинг ўринларида Ҳафса онамизни кўрган Расулуллоҳ (соллаллоҳу алайҳи ва саллам) ҳеч нарса бўлмагандек, тунни унинг ҳузурида ўтказдилар. Ўша кечаси ҳазрати Ойишанинг кўзларига уйқу келмади. Ўзларидан қаттиқ хафа бўлиб, иккинчи бундай иш қилмасликка онт ичдилар.\nРасулуллоҳ (соллаллоҳу алайҳи ва саллам) баъзи кечаларда Мадина кабристонига бориб, яқин биродарларини зиёрат қилар эдилар. Мўминларнинг қабрларига салом берар, ҳақларига дуо қилиб, ўлим ва охиратни ёд этардилар. Шундай тунларнинг бирида Ойиша онамиз ярим кечаси уйғониб, ёнларида Сарвари оламни тополмагач, анча қайғуландилар. Бироздан сўнг қайтиб келган Пайғамбаримиз (соллаллоҳу алайҳи ва саллам) Ойишани маҳзун кўрдилар ва:\n– Эй Ойиша, шайтонингга мағлуб бўлибсан, — дедилар. Шайтон сўзи Ойиша онамизнинг диққатини тортиб, сўрадилар:\n– Албатга, ҳар бир инсоннинг шайтони бордир, — дедилар. Ойиша онамиз яна:\n– Сизники ҳам борми? – деб сўраганларида, Аллоҳ Расули (соллаллоҳу алайҳи ва саллам):\n– Ҳа, фақат мен Роббимнинг ёрдами билан уни мағлуб этдим, – дедилар.\nПайғамбаримизнинг (соллаллоҳу алайҳи ва саллам) Ойиша онамизга бўлган муҳаббатлари шунчалар кучли эдики, натижада бошқа оналаримиз рашк қила бошлашди. Пайғамбаримизнинг (алайҳиссалом) қизлари Фотимадан (розийаллоҳу анҳо) бу ҳолни у зотга билдиришларини илтимос қилдилар. Аввалига Расулуллоҳ (соллаллоҳу алайҳи ва саллам) бу ҳақда гаплашишни хоҳламаган бўлсалар, суюкли қизларининг иккинчи бор мурожаатларидан кейин сўзлашга мажбур бўлдилар:\n— Албатга, севаман, эй Аллоҳнинг Расули, – дедилар. Пайғамбаримиз (соллаллоҳу алайҳи ва саллам):\n— У ҳолда Ойишани севишингиз керак!\n— Ойишадан ҳеч қачон рашк қилмасинлар. Роббимга қасам этиб айтаманки, Ойишадан бошқа ҳеч бирларининг ётоқларида менга ваҳий келмайди, — дедилар.\nҲазрати оналаримиз ўзларининг ҳаёт шароитларини янада яхшироқ қилиш ва уларга кўпроқ эътибор берилиши хусусида Пайғамбаримизга (соллаллоҳу алайҳи ва саллам) мурожаат қилишганида ул зот ниҳоятда ранжидилар. Бир ой аёлларидан ҳеч бирининг ҳузурига кирмасликка қарор қилдилар. Сўнгра Аллоҳ ҳукмига кўра, уларга хоҳлаганларидай яшашни ёки Пайғамбар хонадонида қолишни танлаш ихтиёри берилди. Расулуллоҳ (соллаллоҳу алайҳи ва саллам) энг аввал Ойиша онамиздан сўрадилар. Ҳазрати Ойиша ҳеч иккиланмасдан:\n— Эй Расулуллоҳ! Бору йўғим сизга фидо бўлсин. Шундай бир масалада ихтиёримни ўз қўлимга беряпсизми? Албатта, Аллоҳ ва Расулнин танлайман! — дедилар.\nПайғамбаримизнинг (соллаллоҳу алайҳи ва саллам) бошқа завжалари ҳам айни жавобни беришди. Шундай қилиб, муборак хонадонга яна ҳузур-ҳаловат қайтиб келди.\nБани Мустаълақ ғазотидан қайтишда мунофиқлар Ойиша онамизни бадном қилиш учун туҳмат, миш-миш тарқатдилар. Бундан мусулмонлар оғир изтиробда қолишди. Ниҳоят, оятлар (Нур, 11-13) нозил бўлиб, Ойиша онамиз Каломуллоҳ гувоҳлида оқланди.\nОрадан йиллар ўтди. Маккаи мукаррама фатҳ қилинди. Каъбаи Муаззама ширк ва куфрдан, жоҳилият қусурларидан тозаланди. Пайғамбаримиз (соллаллоҳу алайҳи ва саллам) юз мингдан кўпроқ мусулмонлар билан видо ҳажини адо этиб, Мадинага қайтганларидан кейин, бетоб бўлдилар. Касалликлари оғирлашиб, Ҳазрати Ойишанинг хоналарида қолиш учун бошқа аёлларидан рухсат сўрадилар. Ойиша онамиз (розийаллоҳу анҳо) Сарвари Оламнинг (алайҳиссалом) хизматларини аъло даражада бажариб, севги ва вафода ўрнак кўрсатдилар.\nПайғамбаримиз (алайҳиссалом) Ҳазрати Ойишанинг (розийаллоҳу анҳо) уйларига дафн этишларини васият қилдилар.\nХулафои рошидин даврида Ойиша онамизнинг илмий савиялари ва фазилатлари алоҳида ўринга эга эди. Жуда мураккаб масалалардаги ҳадислар Ҳазрати Ойишадан (розиайллоҳу анҳо) ўрганилди. Машҳур саҳобалар ҳам баъзи қийин мавзуларда у зотга мурожаат қилар, таклиф ва тавсияларидан фойдаланар эдилар.\nҲазрати Ойиша (розийаллоҳу анҳо) хасталанганларида Пайғамбаримизнинг (алайҳиссалом) завжаларидан кўплари дорул бақога риҳлат қилишган эди. Ойиша онамиз ҳам кўп ўтмай бу дунёда энг яқин кишилари бўлган ҳазрати Муҳаммад Мустафога (соллаллоҳу алайҳи ва саллам) қовушдилар ва Мадинадаги Бақиъ қабристонига дафн қилиндилар.\nҲазрати Абу Ҳурайра (розийаллоҳу анҳу) қабристондан қайтишларида кўзларига ёш олиб, шу унутилмас жумлаларни сўзладилар:\n— Аллоҳ, мўминларнинг онаси ҳазрати Ойишани Ўз раҳматига олсин! Иффатли ва\nсадоқатли бу зот ибратомуз бир ҳаёт кечирдилар.\nАввалги 18.01.2018 й. Элга хизмат – олий ҳиммат\nКейинги Ўзлигимизни унутмайлик


Microsoft Excel дастурида саналар ўртасидаги фарқни ҳисоблаш бўйича - Terabayt.Uz\nMicrosoft Excel дастурида саналар ўртасидаги фарқни ҳисоблаш бўйича\nЁдингизда бўлса биз калькулятор ёрдамида саналар ўртасидаги фарқни аниқлашни кўриб чиққан эдик, бу сафар буни Microsoft Office дастурлари пакети таркибидаги Excel - жадвал муҳаррири ёрдамида ҳисоблашни кўриб чиқамиз.\nExcel дастурида биз ихтиёрий санани ДД.ММ.ГГГГ, ДД-ММ-ГГГГ ёки ДД/ММ/ГГГГ (бу ерда Д‑день, яъни кун, М-месяц, яъни ой, Г-год, яъни йил) кўринишида киритамиз.\nЖорий санани киритиш учун эса Excel дастурида махсус: “=СЕГОДНЯ()” функцияси ишлатилади. Бу функция операцион тизим календаридан жорий санани ячейкада акслантиради. Сиз ЗАВТРА, ёки ВЧЕРА функцияларини дастурда излаб ўтирманг, чунки бундай функциялар дастурда мавжуд эмас. Бунинг ўрнига эртанги сана учун функцияни “=СЕГОДНЯ()+1” ҳамда кечаги сана учун “=СЕГОДНЯ()-1” кўринишида киритинг. Қолган саналарни эса жорий санага ихтиёрий сонни қўшиш ёки айириш орқали аниқлашимиз мумкин.\nБиз ушбу функцияни тўлиқ ёзиб ўтиришимиз шарт эмас, =CЕ деб киритишни бошлаганимизда расмда кўрсатилгани каби: СЕГОДНЯ ва СЕКУНДЫ функциялари рўйхати ва ↑↓ стрелкалари билан биридан иккинчисига ўтганимизда ўнг томонида рус тилидаги таърифи келтирилади:\nБиз СЕГОДНЯ танланган ҳолатда Tab клавишасини босамиз ва дастур уни қуйидагича кўрсатади: “=СЕГОДНЯ(” – бу ҳолатда биз бирор сонни қўшиш ёки айириш истагида бўлсак қўшимча тарзда “)+сон” ёки “)-сон” киритамиз, агар жорий сананинг айнан ўзи керак бўлса “)” белгисини киритмасдан Enter клавишасини босишимиз мумкин (хоҳишингизга қараб).\nСаналар ўртасидаги фарқни аниқлаш учун биз қуйидаги функциялардан фойдаланамиз:\n=РАЗНДАТ(“дастлабки сана киритилган ячейка манзили”;“жорий сана киритилган ячейка манзили”;“y”) – Бу ерда “y” бу year (йил) икки сана ўртасидаги йиллар фарқини кўрсатади;\n=РАЗНДАТ(“дастлабки сана киритилган ячейка манзили”;“жорий сана киритилган ячейка манзили”;“m”) – Бу ерда “m” бу month (ой) икки сана ўртасидаги ойлар фарқини кўрсатади;\n=РАЗНДАТ(“дастлабки сана киритилган ячейка манзили”;“жорий сана киритилган ячейка манзили”;“d”) – Бу ерда “d” бу day (кун) икки сана ўртасидаги кунлар фарқини кўрсатади;\n=РАЗНДАТ(“дастлабки сана киритилган ячейка манзили”;“жорий сана киритилган ячейка манзили”;“ym”) – Бу ерда “ym” year, month (йил, ой) йилларни инкор этиб ойларнинг ўзини кўрсатади;\n=РАЗНДАТ(“дастлабки сана киритилган ячейка манзили”;“жорий сана киритилган ячейка манзили”;“md”) – Бу ерда “md” month, day (ой, кун) ойларни инкор этиб кунларнинг ўзини кўрсатади.\nНазариядан амалиётга ўтамиз, ишни бошладик – Excel дастурини ишга туширамиз ва қуйидаги кўринишда маълумотларимизни киритиб оламиз:\nC2 ячейкасига киритиладиган формула:\n=РАЗНДАТ(A2;B2;“y”) Tab клавишаси босилади ва D2 ячейкасига ўтилади;\nD2 ячейкасига киритиладиган формула:\n=РАЗНДАТ(A2;B2;“m”) Tab клавишаси босилади ва E2 ячейкасига ўтилади;\nE2 ячейкасига киритиладиган формула:\n=РАЗНДАТ(A2;B2;“d”) Tab клавишаси босилади ва F2 ячейкасига ўтилади;\nF2 ячейкасига киритиладиган формула:\n=РАЗНДАТ(A2;B2;“ym”) Tab клавишаси босилади ва G2 ячейкасига ўтилади;\nG2 ячейкасига киритиладиган формула:\n=РАЗНДАТ(A2;B2;“md”) Enter клавишаси босилади.\nҚулайлик учун C2 ячейкасидаги формуладан нусха олиш учун F2 клавишасини босиб, уни Shift+← тугмалар бирикмасини қўллаган ҳолда белгилаб олиб нусхалаган ҳолда қолган ячейкаларда яна F2 клавишасини босган ҳолда Вставка қилишимиз мумкин, шунда A2;B2 га тегмаган ҳолда “y” ни мос тарзда “m/d/ym/md” га ўзгартириш биз учун осон кечади.\nНатижа эса қуйидагича бўлади:\nБунинг формулаларини ёйилган ҳолда кўриш учун Ctrl+~ (~ – (тильда белгиси) Esc (Escape) клавишаси пастида жойлашган) тугмалар бирикмасини босинг (олдинги кўринишга қайтиш учун ҳам шу жараён қайтарилади):\nАгар қизиқаётган бўлсангиз буни ушбу мавзуда ёритиб ўтилган Калькулятор дастурида киритиб кўринг ва икки натижани бир-бири билан солиштиринг. Калькулятордан фарқли ўлароқ Excelда ҳафталар ўртасидаги фарқ киритилмаган, чунки РАЗНДАТ функциясида ҳафта кўзда тутилмаган.\nШундай бўлсада Excelда бунинг афзал томони, бу бир вақтнинг ўзида бир қанча саналарни киритиб, юқоридаги каби улар ўртасидаги фарқни формулалар ёрдамида била олишимиздадир. Шунда 2-сатрда киритилган саналар ва формулаларни кейинги сатрларга нусхалаб ўтиб дастлабки санани F2 клавишасини босган ҳолда ўзгартиришимиз ва Enter клавишасини босишимиз кифоя.\nФайлни доимий хотира (Қаттиқ диск)да сақлаб, сўнгра уни бошқа бирор кун қайта ишга туширганимизда, СЕГОДНЯ функцияси туфайли жорий сана ўша кунги календарь санасига мос тарзда янгиланган ҳолатда акслантирилади. Бу эса бизнинг назаримизда Калькулятор дастуридаги саналар ўртасидаги фарқни аниқлашга нисбатан анча қулай ва самарали ҳисобланади.\nШу турдаги мақолаларни Telegram'даги ушбу каналимизда ҳам кузатиб боришингиз мумкин: @itspecuz


Бошлиқнинг боласи – ТАФСИЛОТ\nҲажв 347 марта кўрилган\nҚани, ўғлим, кундалигингни олиб кел-чи. Ҳмм, не, нега ҳеч нарса ёзмабсан! Ёзолмайман? Саккизинчи синфда ўқиб-а? Вой каллаварам-ей. Келажагингни ўйлайсанми, ўзи? Ахир сен бошлиқнинг ўғлисан-а. Демак, ҳеч бўлмаганда исм-шарифингни тўғри ёзишни ўрганишинг шарт. Чунки сен ҳам келажакда бир идорага бошлиқ бўласан. Ҳужжатларга қўл қўйишинг, биров ёзиб берган нутқларни ўқишинг керак бўлади.\nЎтир, сен ҳам энди кичкина бўлмадинг. Мен сендай пайтимда исми шарифимни бехато ёзиш билан бир қаторда доскадаги ёзувларни ҳам бинойидай кўчириб олардим.\nХудога шукур, кам бўлмадим, олий ўқув юртини битириб келгач, дастлаб бригадага, кейинроқ эса цехга, трестга бошлиқ бўлдим. Шуни ўнг қулоғинг билан ҳам чап қулоғинг билан ҳам эшитиб қўйки, бизнинг замонда бошлиқнинг боласи бошлиқ, чўпоннинг боласи чўпон, пахтакорнинг боласи рахтакор бўлади.аввал сенга айтгандимку, раҳматли бобонг ҳам бир умр турли жойларга бошлиқ бўлиб ўтган.\nТўғри, иш бор жойда хато ҳам бўлади. Трестда ишлаб юрганимда ичи қора одамлар устимдан ёзишди. “Еб кетди, ичиб кетди”, деган ғийбат гаплар тарқатишди. Буларнинг ҳаммаси кўролмасликдан. Бўлмаса бор-йўғи ўн хонали кўримсизгина бир уй қурувдим. Тафтиш чоғида атиги 50 минг сўмгина камомат чиқди. Шунга ҳам ота гўри қозихонами? Лекин мен сенга айтсам, катта бошлиқларда инсоф бор.ана шу хатоларим учун битта ҳайфсан олиб, ишдан бўшатилдим.\nТиш берган худо ризқини ҳам беради, деганларидек, икки ой беиш юрганимдан сўнг катта бошлиқ ҳузурига чақириб, участка бошлиқлигига тавсия қилди. Рози бўлдимю\nУ ердан нега бўшадингиз дейсанми? Ҳей, арзимаган нарсага. Бор-йўғи бир вагонгина тахтани сотувдим, шуни ҳам катта гап қилишди. Шундан сўнг то нафақага чиққунимча маиший хизмат уйида бошлиқ бўлиб ишладим. У ёғи эса ўзингга маълум. Мана, икки йилдирки, кооператив ҳожатхоналарга бошлиқман.\nНега ҳиринглайсан, зумраша?


КУНЖУТ БИЛАН ДАВОЛАШ - DAVOLASH\nАвтор Davo На чтение 2 мин Просмотров 432 Опубликовано 11.05.2017\n1. Кунжутнинг талқонини урилишдан пайдо бўлган кўкариш ва қон қотиб қолган жойларга 5 кун 3 маҳал қўйиб боғланса яхши бўлади. 2. Бадандаги ёрилиш ва дағалликка қарши 10 кун 3 маҳал 1 ош қошиқдан ичилса ва суртилса, фойда қилади.\n3. Кунжутнинг пўсти олингани 20 кун 3 маҳал 200 граммдан оч ҳолда ейилса, семиртиради. Поясининг шираси ва барг шираси 10 кун 3 маҳалдан сочга суртилса, сочни юм- шатади, қазғоқни кетказади.\n4. Кунжут ёғи 10 кун 3 маҳал 1 ош қошиқдан ичилса ва суртилса, балғам ва қондан бўлган қичимани кетказади. Айниқса, уни алой ва майиз ивитилган сув билан бирга ичилса, таъсири яна ҳам кучли бўлади. Ёғини оловда куйган жойларга 10 кун 3 маҳалдан суртиб боғланса, тузалади.\n5. Нервлар йўғонлашган ерга 15 кун 3 маҳалдан суртиб боғлаб қўйилса, фойда қилади.\n6. Кўзлар лўқиллаб оғриганда ва шишганда 3 кун 3 маҳалдан томизилса, фойда қилади, бегумон.\n7. Кунжут ёғи 15 кун 3 маҳал оч ҳолда 1 ош қошиқдан ичилса, диққинафас ва астмага фойда қилади.Кунжут ёғи меъда учун ёмон, кўнгилни айнитади, иштаҳани туширади ва тезда тўйдиради. Агар уни асал билан қўшиб еса, зарари кетади.\n8. Кунжутни озроқ қовуриб, баравар шакар қўшиб туйиб, қоронғи жойда сақлаб, 15 кун 3 маҳал оч ҳолда 3 ош қошиқдан еса, томчилаб сийишга ва семиришга фойда қилади ҳамда жинсий қувватни оширади.\n9. Кунжут ёғи ичакларга фойда қилади. Кунжут ивитмаси 7 кун 3 маҳал оч ҳолда 2 ош қошиқдан ейилса, ҳайз қонини кучли юриштиради, ҳатто, болани ҳам туширади.\n10. Илон чаққанларга суртилса, фойда қилади.


17:07 / 01.05.2017\n2022 йилгача Ўзбекистон бўйлаб 73 та автошоҳбекат ва битта автовокзал қурилади ва қайта тикланади.\nЎзбекистон ҳукуматининг 25 апрелдаги қарори (PDF) билан 2017–2021 йилларда автовокзаллар ва автошоҳбекатларни қуриш ва қайта тиклаш параметрлари тасдиқланган.\nКўрсатилган давр мобайнида 27 та янги автошоҳбекат қурилади ва яна шунчаси қайта тикланади (Жиззахдаги автовокзал ҳам ҳисобга олинса, жами 74 объект). Бу йўловчи ташиш хавфсизлиги ва хизмат кўрсатиш даражасини ошириб, ҳаракатларнинг узлуксизлигини таъминлайди.\nАвтошоҳбекатларни модернизация қилишнинг умумий қиймати 23,429 млрд. сўмга баҳоланмоқда, бу ҳолда 9,915 млрд. сўм маҳаллий бюджетлар ҳисобидан ва 8,359 млрд сўм банк кредитлари эвазига қопланади.\nҚорақалпоғистонда — 3 та автошоҳбекат қайта тикланади;\nАндижон вилоятида — 4 таси қайта тикланиб, битта янгиси қурилади;\nБухоро вилоятида — 7 автошоҳбекат қайта тикланади;\nЖиззах вилоятида — автовокзал ва 2 автошоҳбекат қайта тикланиб, битта янгиси қурилади;\nҚашқадарё вилоятида —3 та автошоҳбекат қайта тикланиб, шунча янгиси қурилади;\nНавоий вилоятида — 3 та янгиси қурилиб, биттаси қайта тикланади;\nНаманган вилоятида — олтита янгиси қурилиб, 2 таси қайта тикланади;\nСамарқанд вилоятида — 7 та янги автошоҳбекат қурилади;\nСирдарё вилоятида — биттаси қайта тикланиб, битта янгиси қурилади;\nСурхондарё вилоятида — 2 таси қайта тикланиб, 3 та янгиси қурилади;\nТошкент вилоятида — 7 та автошоҳбекат қайта тикланиб, иккита янгиси қурилади;\nФарғона вилоятида — 6 та янгиси қурилади;\nХоразм вилоятида — 4 та янги автошоҳбекат барпо этилади.\nҚарорга кўра, Ўзбекистонда жаҳоннинг етакчи компаниялари билан ҳамкорликда йўловчи микроавтобуслари ишлаб чиқаришни ташкиллаштириш таклифларини тезлаштириш масаласи назарда тутилган.\nВазирлар маҳкамаси режаларага кўра, жорий йилда бутун мамлакат бўйлаб 13 объектда, 2018 йилда - 19, 2019 йилда - 16, 2020 йилда - 21 ва 2021 йилда - 5 объектда бу борадаги ишлар олиб борилади. Ишларнинг умумий қиймати 23,4 миллиард сўмдан ошади. Пул воситаларининг аксарият қисми - 9,9 миллиард сўм маҳаллий бюджет томонидан ажратилади, яна 8,3 миллиарди - тижорат банклари ва 5,1 фоизи - лойиҳа ташаббускорлари томонидан молиялаштирилади.


Жастин Гэтжи: Ҳабибнинг ҳозир мен билан жанг қилишга тоқати йўқ\n20 май, 2020, 21:11\nЛекин улар жанг қилиши керак\nUFC муваққат чемпиони Жастин Гэтжи дивизион чемпиони Ҳабиб Нурмагомедов билан жанг борасида ўз фикрларини билдирди.\n-Биз август ёки сентябрда жанг қилишимиз мумкин. Ўзимни Ҳабибнинг ўрнида тасаввур ҳам қилолмайман. Ҳозир жанг ҳақида ўйлашга тоқати ҳам йўқ. Вақт ўтсин, ҳаммаси изига тушсин, кейин бир қарорга келамиз. Мен Ҳабиб билан жанг қилишни Конор МакГрегорга қарши бўлган беллашувдан кўпроқ хоҳлайман. Мен чемпионлик жангига лойиқман, - деди Жстин Гетжи.\nДунёнинг энг кучли жангчиси, деб тан олинган Ҳабиб айни пайтда отаси ва мураббийи Абдуманап Нурмагомедовни коронавирусдан даволатиш билан овора. Отасининг соғлиғи бир неча кундан бери ўта оғир аҳволда қолмоқда.